Konačno ujedinjeni - zajednički "neprijatelj" COVAX - N1\nKonačno ujedinjeni – zajednički “neprijatelj” COVAX\nVijesti Autor:Aleksandra Tolj Ružić25. feb. 202119:226 komentara\nKonačno ujedinjeni - zajednički "neprijatelj" COVAX. Svi su krivi, ali ne i oni - zaključak je današnjeg sastanka najviših državnih i entitetskih dužnosnika. Zašto se čekalo na izravnu nabavku - odgovor imaju spreman. Nisu, kažu pronašli veledrogeriju koja bi vakcine uvezla. Ništa dakle nije do nas.\nUkoliko COVAX probije rok za isporuku vakcina, a to je prvi kvartal ove godine, uslijediće tužba i zahtjev za nadoknadu štete, kazao je domaćin sastanka, predsjedavajući Predsjedništva Milorad Dodik.\n“Nije pokazana diplomatska nemoć, pokazana je činjenica da smo naivno vjerovali programu COVAX-a koje su kreirale Ujedinjene nacije, i na taj način smo sve učinili.”\nŽeljko Komšić, član Predsjedništva BiH je poručio: “Očigledno je da te vakcine na tržištu mogu postići veću cijenu nego što je to u ugovoru koji su potpisali sa BiH i to se već radi, po svijetu hodaju mešetari sa torbama punih novca i kupuju te vakcine.”\nZašto se i Federacija BiH nije priključila toj utrci, odgovor dobili nismo, jer je premijer Federacije BiH, u koju do sada nije stigla niti jedna doza samo prošao pored novinara. No iskustva sa aferom Respirator u kojoj je Novalić optužen provukla se i kroz današnji sastanak.\nZašto ljudi koji obavljaju dužnost nemaju hrabrost, ako nemaju hrabrost, zašto ne podnesu ostavku? Kakvo je opravdanje da neko kaže, mi smo imali aferu oko Respiratora mi ne želimo da nabavljamo vakcine?\n“To nije opravdanje, svi moraju da rade svoj posao. Danas sam ja rekao na sastanku. Pozovite i urede za borbu protiv korupcije, i sve inspekcijske organe, i sve moguće kontrolne mehanizme samo da dođemo do vakcine”, izjavio je Šefik Džaferović, član Predsjedništva BiH.\nO cijeni nabavljenih vakcina u RS već se diskutuje, no premijer Višković najavljuje nove nabavke, kaže pregovara se sa svim proizvođačima. Nude i FBiH da uveze vakcine preko Krajina lijeka.\nKako ste ga obezbjedili?\n“Zato što smo radili kao entitet, i što nismo radili preko zajedničkih institucija. Već smo prve količine vakcina dobili, 28.februara dolazi još 20.000, sutra ću dobiti informaciju, mi to pitanje rješavamo”, kazao je Radovan Višković.\nRiješeno je i da Federacija BiH prihvati donaciju Srbije, 5.000 doza za zdravstvene radnike. Džaferović kaže, pomoć je dogovorena između predsjednika Srbije, i predsjedavajućeg predsjedništva, koji se konsultovao sa njim.\n“Ja sam mu kazao ovako. Gospodine Dodik ti si predsjedavajući Predsjedništva: Što se mene tiče u ime BiH možeš da pribavljaš međunarodnu pomoć, onako kako sam je ja pribavljao na početku pandemije”, istakao je Džaferović.\n“To je pet hiljada doza, ali svejedno hvala predsjedniku Vučiću i Srbiji na toj ponuđenoj pomoći”, dodao je Komšić.\nI to je u ovom trenutku najizvjesnija isporuka vakcina. Iako je ministrica spoljnih poslova juče najavila dolazak 100.000 doza preko EU, iz ambasade Austrije koja je zadužena za BiH danas poručuju: “Još uvijek je rano da iznosimo konkretne brojeve i podatke u vezi sa planiranim isporukama u pojedine zemlje.”\nOglasili su se i iz kompanije Pfizer, čija vakcina još uvijek nije stigla u BiH. Kažu BiH nema potpisan ugovor sa ovom kompanijom.\nSastanak u Predsjedništvu BiH sazvali su članovi Predsjedništva još juče, a došao je uoči sastanka predstavnika Savjeta ministara sa predstavnicima COVAX-a i Pfizera koji su optužili BIH da nije ispunila sve uslove za prihvat Pfizerovih vakcina. Preciznije 23.400 doza, koliko je trebalo u BiH stići sredinom ovog mjeseca.\nCOVAXFadil Novalićmilorad dodikRadovan Viškovićšefik džaferovićželjko komšić


5G MREŽA OLAKŠAĆE ŽIVOT I OMOGUĆITI RAZVOJ? | SRNA\nSpecijalni servisi 05/02/2020\n5G MREŽA OLAKŠAĆE ŽIVOT I OMOGUĆITI RAZVOJ?\nOva tehnologija je u začeću i vjerovatno će proći još neko vrijeme da se dođe do standardizacije u njenom sprovođenju. U Srbiji, Sloveniji i Hrvatskoj već su rađena probna testiranja\nPiše: Bojan REČEVIĆ\nBANjALUKA, 5. FEBRUARA /SRNA/ - Uvođenje i globalna komercijalna primjena nove, pete generacije mobilnih mreža /5G/ obezbijediće u narednim godinama neuporedivo veće mogućnosti za prenos i razmjenu podataka, što bi u doba digitalne transformacije i ekonomije trebalo da bude važna osnova za nesmetani razvoj i napredak u funkcionisanju društva, navode sagovornici Srne.\nDirektor Inovacionog centra Banjaluka Drago Gverić rekao je Srni da bi Republika Srpska, pogotovo u sferi privrede, morala i trebalo da prati ove tehnološke trendove jer bi u suprotnom mogla da ima otežane uslove za rast i razvoj.\nGverić je naglasio da je 5G logična reakcija na nedostatak prostora i kapaciteta za prenos podataka u okviru aktuelne 4G mreže.\n"Ilustracije radi, početkom devedesetih godina brzina protoka podataka rasla je za nekih 100 gigabajta na dnevnom nivou, a 2017. godine bila je 45.000 gigabajta po sekundi. Prema nekim podacima, 4G mreža može da podrži oko 4.000 uređaja koji se nalaze na jednom kilometru kvadratnom, a 5G oko milion. Dakle, to znači da su u sferi moderne digitalne ekonomije ključni podaci i njihov prenos", objasnio je Gverić.\nOn je rekao da zbog ogromnih mogućnosti 5G mreže ne bi trebalo da dolazi do zagušenja u pristupu internetu, pa i prekida prenosa podataka poput videa i drugih sadržaja.\nGverić je istakao da će razvoj vještačke inteligencije, koja u okviru 5G podrazumijeva daleko bržu softversku obradu velike količine podataka, donijeti brojne prednosti u zdravstvu, obrazovanju, poljoprivredi, privredi i slično.\nOn je naveo da će različiti uređaji na mreži komunicirati jedni s drugima, te da će se, na primjer, pametni semafori prilagođavati uslovima na putevima, a pametna rasvjeta navikama ljudi.\nMinistar za naučno-tehnološki razvoj, visoko obrazovanje i informaciono društvo Republike Srpske Srđan Rajčević rekao je Srni da 5G tehnologija neminovno dolazi, te da ostaje samo pitanje kako će biti primijenjena.\n"Ova tehnologija je u začeću i vjerovatno ćemo pričekati još neko vrijeme da se dođe do određene standardizacije u njenom sprovođenju. Već 20 operatera na globalnom nivou primjenjuje 5G, a cilj je da se dođe do što većih brzina. S obzirom na to da djeluje na više talasnih dužina i frekventnih spektara, ova tehnologija zahtijeva i primjenu većih tehnoloških resursa ili većeg broja antena, odnosno transmitera signala", objasnio je Rajčević.\nKada je riječ o spekulacijama da bi 5G tehnologija i mreža, zbog navodnog elektromagnetnog zračenja i visokih frekvencija, mogle štetno da utiču na zdravlje ljudi, Rajčević je napomenuo da pojedini regulatori u SAD, koji su vršili određena istraživanja, ističu da to nije slučaj.\n"Oni tvrde da nema značajnog uticaja na zdravlje ljudi u primjeni 5G tehnologije. Sa druge strane, u Švajcarskoj su rađena određena istraživanja nakon čega je zaustavljena primjena ovih tehnologija dok se ne obave nova i dođe do novih saznanja u pogledu primjene 5G i uticaja na zdravlje stanovništva", naveo je Rajčević.\nŠef Katedre za telekomunikacije na Elektrotehničkom fakultetu u Banjaluci Gordana Gardašević rekla je da je 5G sistem potpuno nov, kompleksan i revolucionaran koncept koji podrazumijeva umrežavanje objekata i stvari, odnosno miliona uređaja koji će razmjenjivati podatke u određenom prostoru.\n"Tu su i aplikacije čije zahtjeve raniji sistemi mobilnih mreža nisu uspijevali da ispune. Riječ je o aplikacijama u vezi sa telemedicinom, daljinskim monitoringom i nadzorom, autonomnim vozilima, upravljanjem saobraćajem, robotikom, automatizacijom u industriji. Ulazimo u jednu sasvim novu eru komunikacija", objasnila je Gardaševićeva.\nGardaševićeva je naglasila da će primjena 5G sistema krajnjim korisnicima omogućiti vrlo kvalitetne usluge, navodeći da su u Srbiji, Sloveniji i Hrvatskoj već rađena probna testiranja na tom planu.\n"U vezi sa tim, voljela bih da na ovim prostorima vidim bolju saradnju akademskih institucija, industrije i telekomunikacionim kompanija. Uvjerena sam da rezultati ne bi izostali", rekla je Gardaševićeva.\nOna je otkrila da se sada govori i o 6G sistemima, koji su u laboratorijskim uslovima već testirani u Finskoj.\nU ranijim saopštenjima Evropske komisije navedeno je da će uvođenje 5G mreže obezbijediti daleko veći kapacitet i brži pristup internetu, razmjenu podataka između pametnih uređaja i mreže, kao i veću efikasnost uređaja, pouzdanost i stabilnost mreže, a biće unaprijeđeno i funkcionisanje javnih službi.\nNa planu medicine, razvoj 5G mreže bi, kako navode, trebalo da omogući da u jednoj zemlji u realnom vremenu budu izvođene hirurške operacije uz vođstvo i savjete ljekara iz druge zemlje.\nOva mreža i tehnologije omogućiće rad pametnih kućanskih aparata, a doprinijeće i na planu načina učenja i prenosa znanja i vještina.\nEvropska komisija je navela i da se globalni prihodi 5G tehnologije u 2025. godini procjenjuju na 225 milijardi evra, te da je važno da pristup ovoj mreži bude omogućen u svim zemljama EU radi jednakih mogućnosti digitalnog napretka.


taj Sre Apr 04, 2018 1:27 pm\n((Kashuova koliba se nalazi na brdascetu iznad kampa ,,Shinrai".Svakog bi jutra uzivao u cracima prelepog sunca.Nije je stalno posecivao bio je na misijima i veoma zauzet kao zastitnik Shinobija.Uvek bi iza nje vezbao Senju tehnike )).\n((Bio je opsednut slikarstvu pa je i njegov dnevni boravak okrasio prelepim ilustracijama.Sanjao je da ce pronaci svog brata i sa njim zajedno ziveti ovde.))\ntaj Sre Apr 04, 2018 2:10 pm\n(Suncevi zraci su mu se odbijali od njegovih crvenih ociju.Lezao je u krevet sa pogledom preko prozora,bilo je prelepo vreme,bez ikakvog vetra samo sunce koje przi sve pred sobom.Ustao je iz bele posteljine lepo je ispeglao i vratio nazad u ormar.Ispod svog kreveta je uzeo njegov dnevnik , zapoceo je sa :,,Dragi dnevnice ovog jutra sam osetio jednu prazninu koja mi hvali u zivotu,nadam se da cu je uskoro popuniti."Zatvorio je svesku sa zavrsetkom te recenice.Izasao je iz sobe , na svojim prstima je otisao do druge sobe tu se presvukao u njegov svakodnevni outfit,stavio je svoj mac na ledjima i otisao van njegove kuce.Stavio je ruku iznad svojih ociju kako zraci sunce ne bi smetali pri posmatranju retkih ptica.Uzeo je njegovu slikovnicui poceo da je crta , sa blagim osmehom na njegovom licu.Sa cetkicom je lagana prelazio preko listova stvarajuci umetnost.Sa zavrsrtkom crtanja , bacio se na zemlju , stavio je ruke na potilju glave i gledao u duboko plavo nebo....))\ntaj Sre Apr 04, 2018 3:41 pm\n(Ustao je sa zemlje , lezao je na njoj vec nekoliko sati.Dok je lencario razmisljao je o nekim stvarima vezanih za zivot,suocio se sa cinjenicama da nikada nece videti svog brata i da on lezi zakopan duboko u zemlji.Tesko je suociti se sa stvarima koje ne zelimo cuti,tako se Kashu suocio sa stvarnoscu koja ga je sputavala citavog zivota.Dopustio je da jos ovaj put poteku suze niz njegovim licem,otisao je do drveta koje se nalazilo blizu njegove kolibe.Izvadio je kunai i na kori od drveta je napisao:,,Stara tuga, usled velike tajne života ljudskog, potpuno prelazi u tihu i umilnu radost''.Odlucio je da potpuno zaboravi svoj prosli zivot , zato je i dosao ovde da zapocne novi.Zeleo je da ima nekoga pored sebe koji ce ga tesiti u ovakvim desavanjima.Okrenuo se ka stazi koja se proteze po celom kampu,stavio je masku u obliku lisice,zapalio je lulu i posao u potrazi za prijateljima.)\ntaj Pet Apr 06, 2018 8:05 pm\nProslo je nekoliko dana od kada je bio ovde.Hladna noc sa slabim povetarcem koji je na sebi nosio male bube.Pun mesec se nalazio visoko na nebu , pokazivao nam je njegovu lepotu sjajem , sto se tice zvezda one su kao uvek stajale mirno na dubokom prosirenom nebu.Kisa koja je vec nekoliko dana padala konacno se smirila.Nosi svoju omiljenu masku na svom licu , na sebi je nosio crveno odelo koje je opisivalo njegova osecanja , u desnoj ruci je drzao namirnice koje su mu trebale da odrzi svoju snagu.Stajao je mirno ispred svog doma, setio se svih lepih uspomena koje je uspeo da ostvari sa svojim starijim bratom.I ako se zakleo da se vise nece osvrcati na proslost jednostavno to je bilo jace od njega.Suze koje su tekle njegovim licem nosivsi u sebi puno osecanja, presao je rukom pored njih .Bio je zahvalan sto je bar mogao da ostvari bar neke lepe uspomene.Uspeo je da se suoci sa istinom , polako bez ikakve zurbe je otvorio vrata svoje kolibe.Namirnice je ostavio na stolu i brzo je otisao do svoje sobe.Otvorio je svoj dnevnik , ispoljavao je svoje emocije u njemu , bio mu je najbolji prijatelj koji ga nikada nece izneverite.Zatvorivsi svoje oci otisao je u svet koji mu omogucava da ON postoji !!\ntaj Sub Apr 07, 2018 4:02 pm\n(Imao je kosmare , probudila ga je nezna melodija muzicke kutije.Topli zraci sunca koji su se krasili celu sobu , otvorio je oci i udahnuo svezi letnji vetar.Njegovo omiljeno doba je stiglo. Ustao je iz kreveta , uradio je sto svakog jutra radi , ispeglao je posteljinu i stavio je nazad u ormar.Priblizio se jednom velikom prozoru , sirom ga je otvorio da bi osvezio svoju sobu.Na sebi je nosio crne duboke cizme , crveni sako kao i crvene pantalone.Otisao je do kuhinje na stolu je pronasao kesu namirnica koje je juce kupio.Rasporedio ih je u frizider .Sa stola je uzeo njegov dnevnik , izasao je u dvoriste.Seo je na travi navaljen na tresnjinom drvetu , otvorio je svoj dnevnik i poceo da pise o kosmaru koji je sanjao .Zavrsivsi sa pisanjem poklopio je dnevnik , i uputio pogled ka prelepim plavim nebom.\ntaj Sub Apr 07, 2018 11:35 pm\n(Celog dana je lezao na travi i uzivao u toplom letnjem danu.Ustao je sa zemlje na kojoj je lezao,uzeo je svoj dnevnik i otisao nazad u kolibu.Zakljucao je vrata , zatvorio prozore osecao je da se velika oluja priblizava.Otisao je nazad u svoju sobu.Obukao je belu kosulju , stavio je dnevnik ispod jastuka i utonuo u san. (sorry rp je kratak)\ntaj Ned Apr 08, 2018 12:05 pm\n(Bilo je dva sata popodne kada je ustao iz svog kreveta, nikada mu se nije desilo da prespava dorucak.Umor koji je imao mogao se videti na njegovim licem, veliki crni podocnjaci koji su se svakog dana sve vise pojacavali.Danas nije planirao da izlazi , zeleo je da ostane unutra i izbegne svetlost dana sto je vise moguce.Otisao je do kuhinje , iz frizidera je izvadio mleko , i neke sitne proteine.Vratio se nazad u svoju sobu , otvorio je sirom prozor , bio je navaljen na njega .Gledao je u sunce kako przi sve pred sobom, leptiri su leteli po livadi koja se nalazila kod svoje kolibe , kunici su trcali i igrali se po sirokoj livadi. Odlucio je da citavog dana ostane unutra i sa prozora da uziva u prorodi.)\ntaj Ned Apr 08, 2018 11:14 pm\n(Sunce je polako zalazilo a tihi vetar se probijao kroz duboku travu stvarajuci cudnu melodiju.Razne zivotnje poput : poljskih miseva,kunicam zmija i gustera bi u ovo doba noci izlazili iz svoji skrovista u potrazi za hranom.Gledao je u nebo , crni oblaci su se skupljali na plavom nebu , sprema se opasna oluja.Zatvorio je prozor , potrcao je do dnevnog boravka , zatvorio je sve prozore.Vratio se nazad u sobu obukao je belu kosulju i skocio u krevet.Nije odmah utonuo u sat razmisljao je o sutrasnjem danu i o planovima koje treba da ostvari.\ntaj Pon Apr 09, 2018 1:25 pm\n(Kashu je bio u dubokom snu.Krici zivotinja su se culi iz njegovog dvorista , sto ga je probudilo.Bio je veoma zbunjen , odmah je ustao sa kreveta i prisao prozoru.Trazio je nesto sto je pravilo te krike, sa prozora nista nije primecivao.U kosulji je istrcao vani bez razmisljanja.Jaki suncevi zraci su smetali njegovim ocima , bilo je tesko da spozna zvuke.Sedeo je navaljen na zidu svoje kolibe , prisao mu je mali povredjen pas.Bio je prekriven krvi , imao je ozbiljne povrede.Kashuu je ustao sa zemlje , i polako je uzeo povredjenog psa, odneo ga je u svojoj kolibi.Pobrinuo se za malo pstene, odlucio je da ga zadrzi dok se ne oporavi.Mozda ce mu ono vratiti nadu za zivotom i prebolece smrt svog brata.Pstene je bilo prekriveno belim krznom , veoma je malo.Uzeo je tanjir i , sipao je vodu u tanjiru , i malo hrane da se oporavi.Privukao je stolicu do pstene i cekao da se probudi .\ntaj Sre Apr 11, 2018 4:16 pm\n(Malo pstene se probudilo , ustao je sa stolice i pustio ga napolje.Otisao je do svoje sobe , spremio se i izasao napolje.)\ntaj Ned Apr 15, 2018 10:17 pm\nDosao je do svoje kuce, brzo otvorio vrata i otisao do svoje sobe . Skocio je u krevet i legaod a spava


02.08.2020. 12:50h 02.08.2020. 12:51h\nkazneoko sokolovoparkingžuta traka\nSUTRA JE VELIKI PRAZNIK, CRVENO SLOVO I POSTI SE: Za ljude rođene na Krstovdan važe posebna pravila, evo šta se valja na taj dan 6\t689\nU PONOĆ POGLEDAJTE U NEBO: Noć uoči Krstovdana je čarobna, večeras se ispunjava svaka želja 6\t425\nNEĆU DA PLATIM, IDEM DA ROBIJAM: Milan smatra da nije kriv! Evo o kojoj je kazni reč i koliko je trebalo da plati 36\t288


SVAKODNEVICA Prozor u njihov unutrašnji svijet\nDa li u kući imate malog Picassa, saznat ćete do njihove 11. godine\nOni često koriste crtanje kao metodu istraživanja\n1. Faza - škrabanje\n- Kako izgleda: Djeca počinju stvarati prve tragove na papiru (ili nekim drugim površinama).\n- Zbog čega je bitno: Škrabanje i ostali pokušaji crtanja u ovom uzrastu odraz su vježbanja koordinacije između oka i ruke. Tako slijed razvoja ide od grube do fine motorne koordinacije koja se manifestira u dječijim likovnim radovima. Što se upotrebe boje tiče, dijete je ne koristi svjesno.\n2. faza - osnovni oblici\n- Kako izgleda: Kao glavna razvojna oznaka u ovom periodu stvaralaštva je sposobnost da se ono što je na papiru poveže sa okolnim svijetom. Ono što je zanimljivo jeste to da djeca u ovom periodu često više vole apstraktno od realističnog zbog karakterističnog bogatstva boja i dizajna. Ovo je takozvana faza Malog Princa.\n3. faza - ljudski oblici i početne šeme\n- Kako izgleda: Na crtežima se pojavljuju ljudske figure, često nazvane „punoglavcima" zbog svoje sličnosti sa prvim stadijem razvoja žaba. Vremenom djeca postaju sposobna da crtaju raznolikije figure, uključujući trup uz glavu, dodaju više detalja - prste, zube, obrve, kosu i uši. Uz figure crtaju i uobičajene predmeta iz okoline kao što je sunce, cvijeće i drveće.\n- Ukoliko dijete crta nepovezane dijelove tijela, kao naprimjer, odvojene ruke od trupa, jedne ruke nema.\n- Ako organi koji trebaju biti u paru nisu u paru.\n- Ako je haotičan crtež s mnogo linija koje se ukrštaju.\n- Ako radi crteže koji imaju mnogo debelih linija i ako pritiskom olovke pravi udubljenje u papiru.\n- Crteži sa mnogo crne boje.\nDjeca Crteži Faze\nZašto je patliždan poželjan u dječijoj prehrani\nEvo kako pomaže heljda


Vuku je neophodan novac za operaciju u inostranstvu\nVesti Autor:N1 Beograd11. avg. 202111:49 > 18:592 komentara\nDvogodišnjem Vuku Petkoviću potrebna je pomoć za operaciju u inostranstvu. Potrebna su mu sredstva za lečenje u zemlji i inostranstvu, fizikalne, logopedske i defektološke tretmane, ortopedska pomagala, specijalističke preglede, banjska lečenja, medicinske aparate i opremu, za suplemente kao i za putne troškove i smeštaj.\nVuk Petković rođen je kao drugo dete iz uredno vođene blizanačke trudnoće. Rođen je prevremeno u 33. nedelji gestacijske trudnoće hitnim carskim rezom 24.01.2019. godine u Beogradu.\nDijagnostikovana mu je cerebralna paraliza – spastična kvadriplegija (najteži oblik cerebralne paralize) dijagnostikovani su i strabizam i astma.\nNakon izlaska iz bolnice počinje sa svakodnevnim fizikalnim terapijama. Sa navršene dve godine počeo je da puzi, ali ne može samostalno da sedi i da stoji.\nZa Vukov prvi korak\nHumanitarna pomoćlečenjevuk petković


Po nezaposlenosti mladih BiH najgora - INFORMACIJA JE KAPITAL - Capital.ba\n19. jun. 2013. 08:55 Objavljeno u POSAO\nSARAJEVO, Nezaposlenost među mladima u BiH iznosi 57,9 odsto i najviša je u regionu, navodi se u redovnom ekonomskom izvještaju Svjetske banke za jugoistočnu Evropu.\nU izvještaju, koji je juče predstavljen u Sarajevu, dati su podaci za BiH, Srbiju, Crnu Goru, Makedoniju, Albaniju i Kosovo.\nGlavni ekonomista Svjetske banke za BiH, Kosovo i Albaniju Abebe Adugna istakao je da je stopa nezaposlenosti zabrinjavajuća, jer mnogo mladih napušta zemlju u potrazi za poslom, a najviše idu u Evropu.\n– BiH se nalazi u samom vrhu svjetske liste po nezaposlenosti – rekao je Adugna, prenijele su agencije.\nKada je riječ o ostalim zemljama, Makedonija se nalazi odmah iza BiH po stopi nezaposlenosti mladih između 15 i 24 godine, koja iznosi 53 odsto. Slijedi Srbija sa 51,2 odsto, Crna Gora sa 43,7 odsto i Albanija sa 23,6 odsto. Stopa nezaposlenosti u 2012. godini bila je najniža u Albaniji, 15 odsto, a najviša u Makedoniji 31,2 odsto.\nEkonomista Svjetske banke za BiH Sandra Hlivnjak kazala je da se BiH po stopi nezaposlenosti nalazi iznad prosjeka u regionu sa stopom od 28 odsto.\nU izvještaju se ističe da će u 2013. rast BDP-a u ovim zemljama iznositi 1,7 odsto, poslije pada od 0,6 odsto iz 2012.\n– Međutim, oporavak je i dalje tek na inicijalnom nivou. U određenim zemljama dolazi do kašnjenja oporavka zbog nekvalitetnih kredita, sporog oporavka procesa odobravanja novih kredita, nastavka procesa razduživanja, te usporene fiskalne konsolidacije. Malo je vjerovatno da će oporavak u ovim zemljama ubrzati, sve dok je evrozona i dalje u recesiji – navodi se u izvještaju.\nPrivreda BiH, prema prognozama SB, ove godine ostvariće blagi rast od 0,5 odsto, Srbije će rasti po stopi od dva odsto, Albanija oko 1,8 odsto, Crna Gora 1,2 odsto, a Makedonija 1,4 odsto. Za Kosovo se očekuje da će imati najvišu stopu rasta u regionu od 3,1 odsto.\nSvjetska banka je upozorila da visoka stopa nekvalitetnih kredita, koji su i dalje u porastu, odražava pogoršavanje kvaliteta zajmova i hronične teškoće koje banke imaju sa otpisom ovih kredita.\n– Iako se nivoi nekvalitetnih kredita u regionu znatno razlikuju, drugi talas porasta predstavlja razlog za zabrinutost. Poslije kratkog perioda stabilizacije, nekvalitetni krediti su opet počeli da rastu, posebno u drugoj polovini 2012. Albanija i BiH su najteže pogođene. Nekvalitetni krediti u tim zemljama su u ovom trenutku na najvišem nivou od početka krize. Ukupna slika u regionu pokazuje da su ovi krediti visoki i da su rasli u toku prvih mjeseci 2013, predstavljajući opterećenje za ekonomske aktivnosti i spremnost banaka da pozajmljuju sredstva – navodi se u izvještaju.\nU izvještaju se ističe i da je javni dug postepeno rastao u svim zemljama regiona u toku posljednjih nekoliko godina.\nVodeći ekonomista u regionu Evrope i centralne Azije u Svjetskoj banci i koautor izvještaja Željko Bogetić ukazao je na to da strukturalne reforme predstavljaju ključ za stabilniji oporavak i smanjivanje stope nezaposlenosti.\n– Napori koji se ulažu u oblasti fiskalne konsolidacije trebalo bi da budu nastavljeni i sada će to postati lakše, jer se perspektive za obim proizvodnje i prihoda popravljaju. Investiciona klima treba znatno da se unaprijedi – rekao je Bogetić. Glas Srpske\nKljučne riječi: abebe adugna, bdp, nezaposlenost, top, vazno, zeljko bogetic\nUdar na prazan džep


Odlazak fudbalske legende! PREMINUO ILIJA PETKOVIĆ - Radio televizija Pančevo\n27. juna 2020. 5. septembra 2020. 0278\nFoto: Printscreen/Fudbalski Savez Srbije\nLegendarni trener je onda prebačen u Kovid bolnicu “Bežanijska kosa”, gde je najpre stigla informacija da je njegovo stanje stabilno, a potom da se naglo pogoršalo i da je izgubio dosta krvi. Lekari su Petkovića priključili na respirator nakon čega je krenula bitka za njegov život uz velike probleme sa srcem i plućima.\nRTV Pančevo svima želi srećnu i bolju 2020.godinu


Ko će učiti učitelje? - Školegijum\nHomofobija ili neznanje za katedrom\nKo će učiti učitelje?\nPrema udžbeniku „Socijalna patologija“ homoseksualnost je i dalje devijacija\n„U svakom društvu postoje brojne seksualne devijacije, a u najčešće oblike spadaju: homoseksualnost (lezbejstvo i pederastija), sadizam i mazohizam.“ stoji u knjizi Socijalna patologija. Autori knjige, koja je studentima Filozofskog fakulteta Pale Univerziteta u Istočnom Sarajevu dostupna u biblioteci kao dio literature za istoimeni predmet, su prof. dr Braco Kovačević i Ranka Perić.\nI tu ništa ne bi bilo sporno da Udruženje američkih psihijatara (APA) 1973.godine nije izbacilo homoseksualnost sa liste psihičkih poremećaja, a Svjetska zdravstvena organizacija (WHO) 1990 sa međunarodne klasifikacije bolesti. Ali, eto, jeste. I zato je sporno. Knjiga Socijalna patologija štampana je 2009. godine, a izdavač je Narodna i univerzitetska biblioteka Republike Srpske.\nPraksa isključenja drugih\nNi logički, ni zdravorazumski ne možemo zaključiti kako ni autori, ni recezenti nisu još uvijek pročitali šta jeste, a šta nije na listi bolesti WHO. Dakle, biće da nešto drugo navodi akademske profesore da „previde“ takve podatke.\nOd zemlje u kojoj visokopozicionirani državnici jasno poručuju da „ne namjeravaju u svojoj kancelariji primati kojekave pedere" i ne očekuje se visok nivo tolerancije prema seksualnim manjinama. Od obrazovanja, posebnog visokog, očekivalo se da će (najmanje što može) pružiti tačne informacije budućim naraštajima. Ali, kako politika i nauka danas idu ruku pod ruku, najlakše je (da ne kažemo najisplativije) bilo napisati da su „pederastija i pedofilija poremećaji“ istog ranga. Autori nabrajaju sljedeće seksualne devijacije: homoseksualnost, sadizam i mazohizam, egzibicionizam, fetišizam, voajerizam, pedofilija, transvesticizam, zoofilija, nekrofilija, incest, silovanje, bigamija, poligamija i poliandrija. Ideja da javne institucije služe održanju i promociji jedne ideologije poprima jasne oblike na primjeru ove knjige. Stvaranje i reprodukcija heteronormativnog društva koje bilo šta drugačije ili isključuje ili vrijeđa jasno se kristališe na primjeru obrazovanja. Praksa isključenja drugih prekida se samo kako bi je zamijenilo vrijeđanje, mržnja ili pozivi na linč. Upotreba termina pederastija i lezbejstvo u istom dijelu sa pedofilijom, incestom i zoofilijom nije samo uvredljiva. Nije ni samo netačna. Ovim stilom pisanja se šalje jasna poruka publici (i knjiga je medij) da se radi o članovima društva koji nisu poželjni. Čak su i opasni, pročitaće se između redova. Tako naučeni, studenti/ce će olako napisati tekstove kakve smo čitali, sad već davne 2008. godine uoči prvog Queer festivala.\nMržnja se uči\nZatim se pitamo kako i zašto je LGBT populacija najmanje vidljiva zajednica. Bavimo se uzrocima stanja gdje samo 19 novinskih tekstova (od 140 analiziranih) piše neutralno o ovom dijelu društva. Neki od njih, manje skloni pisanju će napasti, pretući, kamenovati bilo koga ko im se učini kao devijantan. Pa, učili su ih da to niti može biti, niti je normalno. Po sistemu da se u „školi uči samo srpski jezik“, (vidjeti više) pa do homoseksualnosti kao mentalne devijacije. Učenje mržnje nije ništa novo u našim školama. Vjerovatno se zato nije niko ni začudio tvrdnjama iznesenim u ovom udžbeniku.\nAmbis neznanja i površnosti u koji odavno tone naše visoko obrazovanje popunjava se predrasudama, sterotipizacijama i površnim generalizacijama. Krajnji produkt takvog sistema nisu samo bezvrijedne i izvikane diplome i copy/paste doktorske disertacije. Takvo obrazovanje stvorilo je i ambijent mržnje prema svemu drugačijem toliko dugo prisutan u javnoj sferi. Obrazovanje koje je podređeno društvenoj normativnoj homegnizaciji i isključivosti nije ni moglo više dati. A ni manje. Ispunilo je svoj cilj.


Društvo Autor:Beta19. sep. 202014:04 > 14:0824 komentara\nNekoliko stotina građanskih aktivista probilo je danas ograde na planinarskoj stazi na Fruškoj gori, na parceli na kojoj radove izvodi vlasnica građevinske kompanije "Galens" Sanja Petrić.\nKako se može videti na snimcima sa društvenih mreža, više stotina gradjana okupilo se kod manastira Rakovac odakle su krenuli izbetoniranim putem prema vidikovcu Kesten u nameri da uklone ograde sa planinarske staze Rakovac-Zmajevac.\nAkcija za oslobađanje planinarske staze na Fruškoj gori\n„Želimo da pošaljemo poruku nadležnim institucijama u vezi sa napadima na prirodu Srbije, na šume, na reke, na vazduh, na sve ono što je javno dobro. Krajnje je vreme da počnu da rade na način koji štiti javna dobra i građane, a ne interes investitora“, rekla je okupljenima aktivistkinja Dragana Arsić iz Pokreta „Odbranimo šume Fruške gore“.\nStaza je bila blokirana sa dve metalne kapije u ogradjenom delu Fruške gore koji je otkupila Sanja Petrić.\nKako je nedavno pisao Vojvodjanski istraživačko-analitički centar (VOICE), Novosađanka Sanja Petrić, supruga biznismena Nebojše Petrića, direktorka u njegovom preduzeću „Promist“ i jedan od stvarnih vlasnika kompanije „Galens Invest“, na svoje ime kupila je 205 parcela na Fruškoj gori i njenim obroncima.\nZemljište duž Fruške gore, od beočinske do indjijske opštine, u poslednjih nekoliko godina kupovala je mahom od privatnih lica. Neke od tih parcela su u zoni nacionalnog parka ili u njegovoj blizini. Za kratko vreme, s obzirom na to da je medju kupcima veliki broj privatnih lica, došla je u posed desetina hektara na području Fruške gore.\nPrema pisanju VOICE-a, Sanja Petrić vlasnica je i parcela u Rakovcu u opštini Beočin, koje delom pripadaju Nacionalnom parku Fruška gora. Ove godine kroz Nacionalni park je, na zemljštu Srpske pravoslavne crkve, kao i na njenoj parceli, izgradjen i betoniran šumski put, uz kršenje rešenja Pokrajinskog zavoda za zaštitu prirode i bez potrebnih odobrenja ostalih nadležnih institucija.\nPo navodima VOICE, put vodi do jednog od najlepših vidikovaca na Fruškoj gori oko kojeg je imanje Sanje Petrić.\n„Pored toga, ogradjeni su hektari dela Nacionalnog parka, uključujući i vidikovac, i tako je planinarima, turistima i lokalnom stanovništvu onemogućeno korišćenje javnog dobra“, preneo je VOICE.\n"Svi za Kesten - Kesten za sve"Fruška goragalenspromistprotestSANJA PETRIĆ\n"Nemojte, molim Vas": Odgovor na sva naša pitanja za ministarku Kisić


Sudeći prema direktoru prodaje i marketinga kompanije Škoda, Alanu Faviju, novi Rapid modeli stići će na tržište sledeće godine pod drugačijim imenom, sa radikalno poboljšanom tehnologijom i sveukupno promenjenim stilom.\n"Ne znam kako ovo da objasnim, osim da, naše prisustvo u pomenutom kompakt segmentu ne može biti skromnije, od današnjeg. Sa trenutnom linijom Rapid Sportback, naša kompanija ne uspeva da se probije kroz sve i ubedi ljude da je ravnopravan konkurent u svojoj klasi", izjavio je Favi.\nŠkoda je sigurna da će nova varijanta modela Rapid predstavljati duplo veći uspeh i prodavati isto toliko jedinica u samo prvoj godini od izlaska i u poređenju sa linijom koju menja. Tokom prošle godine, češki brend prodao je ugrubo 66.512 modela Rapid širom Evrope. Direktor takođe tvrdi da će novi automobil biti potpuno drugačiji od modela Octavia.\n"Novi Rapid neće biti dostupni u karavan varijantama, dok će Octavia ostaviti ovaj oblik kao veći deo ukupne prodaje. Rapid je očigledno Golf rival po pitanju dizajna, dok Octavia nastavlja da igra ulogu kompakta iz tri dela. Pravi takmac Golf liniji predstavljaće naš Rapid, a njega nikako više nećete moći da pomešate sa Octavia modelima", dodao je Favi.\nPlatforma ispod nove Škoda Rapid linije baziraće se na MQB AO seriji Volkswagen grupacije, trenutno korišćene na serijama Seat Ibiza i VW T-Roc. Sa ovom usavršenom šasijom, Škoda će biti u mogućnosti da preuzme sve prednosti koje nemački brend njome nudi, tačnije, benzinske motore malog kapaciteta, uključujući jednolitarske trocilindraše sa snagom između 84 i 109 konja. Dodatno, u ponudi će se naći i 1,5 litara velike jedinice sa 148 ks, dok su dizeli zapremine 1,6 litara takođe u opticaju.


Takmičari beranskog Kik boks kluba “Perjanik” oduševili na Prvenstvu Crne Gore\nObjavljeno četvrtak, 03 maj 2018 07:50\nPet takmičara Kik boks kluba „Perjanik“ nastupilo je na Prvenstvu Crne Gore u kik boksu i osvojili su tri zlatne i po srebrnu i bronzanu medalju. Prvenstvo je održano u subotu, 28. aprila, u sali podgoričke Gimnazije „Slobodan Škerović“.\nKako je saopštio Vesko Čejović - alfa i omega ovog kluba, uspjeh njegovih takmičara je i iznad očekivanog, a posebno raduje činjenica da su na Prvenstvu nastupili i takmičari i takmičarke kluba. On je dodao, da su svi iskazali veliki talenat, ali i demonstrirali da se u klubu radi kvalitetno i sistematski, te da iz meča u meč napreduju.\n“Bilo je za uživanje gledati kako perjanica našeg kluba, Željko Šekularac, sa 19 godina, nastupivši u kategoriji do 81 kilograma u discipline lou-kik, u polufinalu prekidom u trećoj rundi pobjeđuje Nikolu Čolana iz kluba “Rebel”, iz Tivta, kojeg je prije toga tri puta slao na pod. U finalnoj borbi je bio na istom nivou, pa je mnogo starijeg Božidara Kovačevića, iz istog kluba, ubjedljivo savladao i osvojio titulu prvaka države. Njegovim primjerom išao je i Radomir Kuburović, koji je nakon maestralne borbe protiv Hastrit Ahmetija, iz Tivta, osvojio titulu prvaka države u juniorskoj konkurenciji u kategoriji do 67 kilograma lou-kik. Titulu prvakinje države ponijela je i juniorka, Alabina Adrović, u kategoriji do 65 kilograma lou-kik, pobjedom ostvarenom prekidom borbe u drugoj rundi protiv Marine Radoičić iz Tivta. Njena drugarica juniorka, Jelena Šćekić, koja je nastupala u juniorskoj konkurenciji, u kategoriji do 70 kilograma, disciplina lou-kik, sa svega 15 godina u finalu se kvalitetno suprostavila 19-to godišnjoj Teodori Milinković iz pljevaljskog “Deadlu strike” i u kvalitetom izjednačenoj borbi za nijansu izgubila od protivnice, pa je osvojila srebrnu medalju. Na kraju da istaknem i talenat Denisa Pljakića koji je sa 12 godina nastupio u kategoriji mlađih kadeta i u kvalitetnoj borbi, demonstrirajući ogromnu srčanost, tijesno izgubio u polufinalu od tri godine starijeg Baranina Dragana Đurišića, osvojivši bronzanu medalju”, naglasio je Čejović.\nOn je istakao da je učešće njegovih takmičara na Prvenstvu omogućila i ovog puta svojom donacijom NVO „Together Montenegro“, čijim predstavnicima je uputio zahvalnost što u kontinuitetu prate i pomažu rad Kik Boks kluba “Perjanik”.\nZbog podrške i upričičene donacije, FK Berane uručio Plaketu Gojku Bajoviću I kompaniji “Okov”\nTakmičarski pogon i predstavnici uprave Fudbalskog kluba Berane, na čelu sa Nebojšom Đukićem- predsjednikom kluba i Zoranom Jojićem- savjetnikom predsjednika ...


"Moja ratna priča" - o iskustvima sa obje strane\nKorice knjige "Moja ratna priča"\n„Moja ratna priča“ naziv je nedavno objavljene knjige novinara Cvjetka Udovičića koji je tokom rata u BiH u opkoljenom Sarajevu bio pripadnik Armije BiH, a potom je nosio i uniformu Vojske Republike Srpske. Ova knjiga oslobođena je bilo kakve politike ili političke propagande.\n„Bivše zaraćene strane u BiH imaju svoje datume o tome kada je počeo rat. Moj datum početka rata ostao je zapisan na pogužvanoj voznoj karti koju sam kupio 28. aprila 1992. u Zenici. To je moje posljednje putovanje Jugoslovenskim željeznicama, od Zenice do Sarajeva. Bio je to jedan od posljednjih vozova koji je tada stigao do sarajevskih perona.“ - ovako svoju ratnu priču počinje novinar Cvjetko Udovičić.\n„Prepičavam u knjizi preživljavanje, ratovanje, ratni put u Armiji BiH, od prijema, poziva, do ratovanja u rovu, do godina kad su granate padale, kad se živjelo u Sarajevu kako se živjelo. O tome je napisano mnogo knjiga, snimljeno mnogo emisija, a ovo je jedna intimna, ljudska priča o onome šta sam meni lično dešavalo, bez ikakvih ideoloških primjesa, politike ili bilo čega drugog. Teško je reći u nekoliko rečenica šta mi se dešavalo. Desio mi se rat“, kaže autor.\nUdovičić je u Sarajevu pod opsadom, gdje je bio pripadnik Armije RBiH, ostao do kraja maja 1994. godine, kada je prešao na srpsku stranu. Nakon hapšenja i bezbjednosnih provjera, Udovičić je ponovo postao vojnik, ali na drugoj strani. Kasnije je uhapšen zbog sumnji da se bavi špijunažom za stranu sa koje je pobjegao:\n„Znači iz 102. brigade Armije BiH odjednom se nalazim u Ilidžanskoj brigadi Vojske RS. Kasnije ću biti uhapšen, provesti 200 dana u zatvoru, na raznoraznim ispitivanjima.“\nNa koricama ove knjige nalazi se fotografija zapaljene zgrade sarajevskog Oslobođenja, koja nije slučajno izabrana, objašnjava Udovičić.\n„Nedaleko od te zgrade bila je linija razdvajanja između Armije BiH i Vojske RS. Ja sam bio i na jednoj i na drugoj strani, znači mogao sam da vidim ovu uništenu zgradu i sa jedne i sa druge strane, a po profesiji sam novinar, tako da ima simbolike u samoj naslovnici ove knjige“, pojašnjava Udovičić.\n"Ne živim u iluzijama"\nUdovičićeva neobična ratna priča o iskustvima sa obje zaraćene strane oslobođena je bilo kakve politike ili političke propagande i prati sudbinu jedne ratom razorene mladosti, kazao je na promociji književnik iz Doboja Pavle Stanišić.\n„Mislim da je vrijednost ovoga djela u tome što je pisano baš kao prvo – iskreno, bez ikakvih nadogradnji literarnih, stilskih. Pisano je iz duše“, kazao je Stanišić.\nKnjige u kojim se iznose ratna iskustva mogu biti i dragocjeno štivo u procesu suočavanja sa ratnom prošlošću, kaže profesor istorije iz Doboja Džemil Suljkanović.\n„Dobro je da ima tih knjiga. Prije svega, da se ne zaboravi taj period. Međutim, treba realistički postupati, pisati realno šta je bilo. Oni ljudi koji nisu prošli ratne golgote preuveličavaju stvari, tumače onako kako njima odgovora, odnosno kako im je možda naloženo u nekom trenutku.“\nStariji građani Doboja kažu da im nije mrsko čitati knjige u kojima su opisani ratni događaji, dok one mlađe takva literatura uglavnom ne interesuje.\nAutor Cvjetko Udovičić kaže da je ipak napisao knjigu za generacije koje dolaze.\n„Ne živim u svijetu iluzija da kažem da knjige mogu promijeniti svijet. Želim samo da moja knjiga bude zrnce jedne istine koja će nekome, negdje, možda nekad ukazati na nešto loše što se desilo kako nam se zaista ne bi događale slične stvari u budućnosti“, rekao je Udovičić.


Naslovna | Lifestyle | Putovanja | Više od šoping centra: Četiri pariske robne kuće koje su popularne i posećene koliko i Ajfelova...\nS obzirom da Pariz važi za prestonicu mode, kako u Evropi, tako i u ostatku sveta, ne čudi nas što je baš u ovom gradu došlo do potrebe da se ista ta moda prezentuje na najbolji mogući način.\nTako su nakon ljupkih butika i salona za probu garderobe, koji su nicali jedni za drugim u centru Pariza, nastale i prve robne kuće - mesta koja su kupcima nudila značajno veću ponudu na jednom mestu, dakle preteče prvih tržnih centara.\nOvakav koncept predstavljanja robe zaživeo je krajem 19. veka, da bi njegova popularnost tokom 20. veka ekskalirala, te su vlasnici robnih kuća ulagali poprilične napore, ne bi li baš svoju robnu kuću učinili što primamljivijom za posetioce.\nPored isticanja visokog kvaliteta, raznovrsne ponude, različitih sniženja i čitavog niza načina da udovolje kupcima, vlasnici ovih jedinstvenih šoping lokacija, trudili su se izuzetno i oko enterijera.\nU vreme kada su ove robne kuće otvarane u Parizu, u arhitekturi i umetnosti izuzetno je bio popularan pokret Art Nouveau, te se svaka od ovih zgrada može pohvaliti izgledom iz ovog perioda. A koja od njih je najšarmantnija i svojim izgledom smesta može da vas vrati u doba prefinjenog glamura, ostaje da otkrijete kada odete u Pariz.\nPa, bon voyage!\nSve je počelo 1838. kada su dva brata Paul i Justin Videau, osnovali zajedno radnju u kojoj su prodavali kućne potrepštine, poput posteljine i zavesa. To je bilo rađenja butika Au Bon Marché.\n1845. braća Videau zaposlili su Aristidea Boucicauta, da bi 1853. njih trojica otpočeli zajedničku saradnju deljenjem vlasništva nad butikom. Boucicaut im je dao ideju da naprave robnu kuću koja će biti fokusirana na ženske mušterije. Ovde je inače prvobitno rođena ideja šopinga iz zabave.\n1863. Aristide i njegova supruga kupuju biznis od braće Videau i odlučuju da radnju u potpunosti rekonstruišu i prošire. Uz pomoć arhitekte Louis-Charlesa Boileaua i inžinjera Moisanta, par je počeo da razmišlja o nečemu što bi moglo da bude vrlo impresivno i veliko.\nKoncept "modernog i elegantnog Pariza" dosegao svoj pun potencijal sa zamislima Boucicauta.\nOn je bio prvi koji je predložio fiksne cene brendiranih komada, nudeći širok izbor proizvoda, ali takođe i dobru prezentaciju, ne bi li mušterije poželele da se vrate. Ideja "garantujemo zadovoljstvo ili vraćamo novac" ovde je kreirana. Ubrzo se pojavila i opcija da stvari mogu da se zamene, a došle su i rasprodaje. Zatim su se pojavili i prvi katalozi koji su promovisali proizvode robne kuće.\nOd svega 300 metara kvadratnih koliko je radnja posedovala u početku, proširila se na fantastičnih 52.800 metara kvadratnih.\nDanas, Le Bon Marché referenca je za svet robnih kuća širom sveta. Kao prethodnik svima ostalima, simbol je francuskog luksuza koji je oblikovao imidž stilski potkovanih i nezavisnih Parižana koji nastavljaju da fasciniraju svet.\nAdresa: 24 rue de Sèvres 75007 Paris\nMetro: Sèvres-Babylone (linije 10 i 12)\nA post shared by Christy Davis (@christyrdavis) on Mar 29, 2018 at 6:08pm PDT\nThe Bazar de l’Hôtel de Ville (BHV)\n1852. godine biznismen Xavier Ruel iz Liona, došao je u Pariz da okuša sreću. Posmatrajući veliki broj butika u prestonici Francuske, zaključio je da onaj u ulici Rivoli privlači najveći broj kupaca.\nUpravo u ovoj ulici, Xavier otvara svoj butik, u kom je u početku prodavao isključivo ženski donji veš i čarape, što je bio instant uspeh, koji je Ruelu doneo popriličan profit već u samom startu. Samo tri godine kasnije, Ruel odlučuje da proširi radnju.\n1866. zahvaljujući biznisu koji cveta radnja se proširuje na tri sprata.\nU godinama koje su usledile, Bazar se trudio da maksimalno ide u korak sa svetom, pa i na neki način ispred svog vremena, ne bi li interesovanje kupaca održavalo na konstantnom visokom nivou.\nTokom 50-ih godina prošlog veka, robna kuća dobila je svoj prvi lift, što je naravno privuklo još veći broj kupaca. Bazar ubrzo uvodi i tlefonsku centralu. Tokom 60-ih ova robna kuća bila je prva u svetu opremljena sistemom za klimatizaciju i rashlađivanje prostorija.\nPočetkom 21. veka novi život udahnut je u Bazar de l’Hôtel de Ville, prednji deo zgrade sa izlozima u potpunosti je rekonstruisan, a tokom božićnih praznika dekor je prava senzacija za građane Pariza.\nBHV privlači kupce koj su ovom lancu verni godinama, kako zbog kvaliteta koji je od početka osnivanja robne kuće na vrlo visokom nivou, tako i zbog same, vrlo šarmantne istorije koja privlači kupce na poseban način.\nAdresa: 36, rue de la Verrerie, 75004 Paris\nMetro: Hôtel de Ville (linije 1 i 11)\nA post shared by Ines∇ (@ines_bsi) on Nov 30, 2017 at 8:35am PST\nRobna kuća koju su osnovali dvojica preduzimača Jules Jaluzot i Jean-Alfred Duclos otvorena je u novembru 1865. na bulevaru Haussmann. Što je na prvi pogled bio poprilično rizičan potez, s obziram da se lokacija nalazila u manje urbanom području.\nMeđutim, osnivači su ciljali na blizinu železničke stanice Gare Saint-Lazare, nadajući se da će tako privući kupce iz čitave Francuske. Ispostavilo se naravno da je ovaj potez bio više nego mudar.\nMeđutim, to nikako ne znači da je ova robna kuća zaostajala za ostalim luksuznim prodajnim centrima. Tri sprata robne kuće bila su prekirivena glamuroznim buticima od kojih su se najviše isticali oni koji su prodavali najkvalitetnije materijale u zemlji, po čemu su poznati i danas.\n1874. Printemps se proširuje. Izgrađena je još jedna zgrada koja je sa prvom bila povezana gvozdenim mostom. Usledila je potpuna rekonstrukcija izgleda, koja je uključivala ugradnju dva lifta, što je za tadašnje vreme bila velika novina koja je kao svojevrsna atrakcija privukla ogroman broj kupaca sa decom.\nPaul Sédille konstruisao je centralni deo zgrade i ogromne stepenice koje su postale zaštitni znak robne kuće. 1888. godine Printemps je već postao poznat po tehničkim inovacijama koje su uvođene u robnu kuću, a jedno od njih bilo je i uvođenje električnog osvetljenja - u čemu su bili prvi.\nDanas ova robna kuća poseduje poprilično impresivne cifre.\nDevet spratova posvećeno je modi i stilu. Na 11 spratova nalaze se radnje posvećene kući i lepoti. Dok butici za muškarce zauzimaju sedam spratova.\n2001. čitav jedan sprat posvećen je luksuznim radnjama, po čemu je robna kuča prvobitno i poznata. Da bi dve godine kasnije Printemps otvorio najveću beauty ponudu na svetu, dok je 2006. godine nevrovatnih 3000 metara kvadratnih posvećeno samo cipelama.\nTokom novogodišnjih praznika, spoljni izlozi dekorisani su od strane poznatih svetskih dekoratera, a u kojoj meri ovi izlozi spektakularno izgledaju možda najbolje govori podatak da privlače privlače oko osam miliona radoznalih posmatrača tokom jedne nedelje.\nOva robna kuća danas privlači oko 7.5 miliona posetilaca godišnje (što je 1.5 milion više od Ajfelove kule) ili 40.000 ljudi dnevno na prostoru od 43.500 metara kvadratnih, koji podrazumeva tri zgrade i 27 spratova.\nInteresantan je i podatak da je ova robna kuća 1975. uvrštena na listu značajnih istorijskih spomenika Pariza.\nAdresa: 64 Boulevard Haussmann 75009 Paris\nMetro: Chaussée-d’Antin La Fayette (linije 7 i 9) ili Havre-Caumartin (linije 3, 9 ili RER A)\nA post shared by King Chan - A Global Citizen (@mylifestylenews) on Mar 24, 2018 at 1:45pm PDT\n1894. rođaci Alphonse Kahn i Théophile Boder otvorili su radnju u ulici Lafayette broj 1., što je oficajni početak nastanka Lafayette grupacije.\nLokacija se nalazila u već pprilično urbanizovanom kraju, na samo nekoliko koraka od Printempsa, opere Garnier i stanice Gare Saint-Lazare, što je osnivačima bio podstrek da već 1907. godine značajno prošire svoju radnju, ali i ulože u novi dekor, koji je naravno bio u Art Nouveu stilu - popularnom tokom ovog perioda.\nPet godina kasnije, reputacija koju je robna kuća polako ali sigurno izgradila, zahtevala je i takav izgled, te su se vlasnici odlučilči za jop jedno proširenje i promenu izgleda, ovog puta vođenu arhitektom koji je bio majstor za art deko, Ferdinandom Chanutom. Upravo on je odgovoran za najpoznatiji detalj po kome je ova zgrada čuvena, kupolu koja se izdiže 43 metra iznad zemlje, načinejenu od metalne konstrukcije i u Art Nouveau stilu naravno.\nBaš kao i Le Bon Marché i ova robna kuća mudro je iskoristila prestiž po kome je postala poznata, te je svoje ime iskoristila za prodaju različitih proizvoda, ali po dosta pristupačnijim cenama od dizajnerskih imena koja su se mogla naći u samoj robnoj kući.\nOvo je bio ne samo dobra potez, već i instant uspeh!\nNa Božić 1951. godine u Galeries Lafayette otvorene su najveće pokretene stepenice u Evropi, atrakcija koja je dnevno privlačila na hiljade i hiljade posetilaca. Iste te godine, Edith Piaf imala je nastup ispred sada već čuvene robne kuće.\n1959. zgradi su dodata još dva sprata, a jedan deo je bio posvećen isključivo modi.\nDanas, ovaj lanac, ali i sam brend poznat je širom sveta i nakon Ajfelove kule druga je najposećenija lokacija u Parizu.\nS obzirom na ovakav turističi uticaj, Galeries Lafayette posetiocima u svom zdanju nudi razgledanje i upozvanje sa zgradom uz pratnju vodič, u trajanju od 45 minuta.\nOvom luksuznom robnom kućom dnevno prošeta milion posetilaca.\nAdresa: 40 Boulevard Haussmann, 75009 Paris\nMetro: Chaussée-d’Antin La Fayette (linije 7 i 9)\nA post shared by Do Pão ao Caviar (@dopaoaocaviar) on Mar 28, 2018 at 6:13am PDT\nPariz Putovanja Evropa Evropski gradovi Maja Bunčić


Sa Lica Mesta: Novak, Janko i Nadal izgubili 3:2 u fudbalu | B92 Blog\nSa Lica Mesta: Novak, Janko i Nadal izgubili 3:2 u fudbalu\nNikola Olić / 09.03.2012. u 05:19\nOvog vedrog cetvrtka u Indian Wellsu, tacno u 11am -- kad na rasporedu i pise da ce tenis poceti -- sudija na terenu #2 najavio je da igraci imaju jos dva minuta zagrevanja. To je ujedno i publici najava da imaju jos dva minuta da dotrce do svojih sedista. Propustiti pocetak tenisa mozda boli vise od drugih sportova, jer se propusta simbolicna vrednost prve loptice, prvih odluka i prvog poena. Propusta se takodje najduzi period tenisa, jer ako zakasnite na pocetak meca, propustate tri gema, a posle toga samo po dva. Opomene za dva minuta obicno su dovoljno glasne da ih cuju i igraci i publika koja bi trebalo da je vec na svojim sedistima.\nPrica se da je juce u sredu bilo vetra, ovog jutra medjutim od tog vetra ni traga. Nebo doduse jeste izgledalo kao da ga je nesto dobro ocistilo, izmedju planinskih venaca koji Indian Wells okruzuju sa skoro svih strana videli su se samo lazni oblaci koje prave avioni sa obliznjeg aerodroma. Ljubitelji tenisa koji su utrcavali na tribine u tih poslendjih 2 minuta znali su sta znaci kad nema oblaka i pametno birali zapadne tribine, gde ce sunce biti mnogo milosrdnije u toku popodneva. I Ivo Karlovic, koji se ispred njih zagrevao znao je sta od ovog sunca da ocekuje, ubacivao je svojih poslednjih par servi gledajuci protivnika iz Poljske, Lukasa Kubota kroz tamne terminatorske Oakley naocare.\nIvi Karlovicu je ovo bila deveta poseta Indian Wells turniru, i vec moze da razmislja o desetoj jer ga je poljak danas lako savladao. Karlovic je jutros na putu do terena #2 prosao pored velikog postera kolege Ivana Ljubicica koji o sledecem Indian Wellsu nece razmisljati jer ce u Aprili posle Masters turnira u Monte Karlu (gde zivi) tamo i ostati jer zavrsava sa svojom karijerom.\nOsim kao vrednog tenisera sa ubitacnim jednorucnim bekhendom, Ljubicica ce novinari nadam se pamtiti kao dobrog i skromnog sagovornika, aktivnog teniskog diplomatu, i odlicnog sahistu. Pre skoro 10 godina, na US Openu 2003 godine Ljubicic je u toku nekoliko kisnih dana mnogima pokazao zasto ih je i sa mozda slabijim fizickim adutima cesto nadmasivao na teniskom terenu, jer se kroz igranje saha tih kisnih dana pokazao kao odlican takticar i takmicar. Ovde u Indian Wellsu ove godine nema kise niti pretecih oblaka, pa se umesto saha igra dosta fudbala.\nIndian Wells je moze se cak reci poznat po fudbalskoj tradiciji na travnjaku sa juzne strane glavnog stadiona. Tu se nose dresovi, formiraju timovi, traze faulovi i podgrevaju rivalstva koja posla mozda predju i na teniski teren. To je jedna od prednosti ranog dolaska na ovaj turnir, pored tenisa mozete da gledate fudbal u ludim kombinacijama koje na okolnim teniskim terenima nikad nebi videli. Kao recimo ovog popodneva, kad su se Djokovic, Nadal, Tipsarevic i jos par spanaca udruzili protiv manje grupe gradjana bez majica.\nMada su sva trojica tek zavrsili svoje treninge, Tipsarevic je bio spreman za fudbal. Najvernije je predstavljao fudbalskog igraca, sa oficijalnim dresom i carapama. Ostao je veran kompaniji FILA koliko god se to moglo. Pred kraj meca pri rezultatu 2:2, Tipsarevic je -- uz Novakovo cudjenje -- stavio mali zavoj na levu nogu, u nadi da ce protivnik pomisliti da je zaista povredjen. Mada je Jankov tim na kraju izgubio sa 3:2, Jankov pravi protivnik u drugom kolu ne bi smeo na tu povredu zaista da racuna.


Novih 210 slučajeva kovid pozitivnih u Okrugu - KruševacGrad\nNovih 210 slučajeva kovid pozitivnih u Okrugu\nU protekla 24 sata na teritoriji Rasinskog okruga registrovano je 210 novozaraženih novim korona virusom, pokazuju podaci Zavoda za javno zdravlje Kruševac. U kovid bolnici hospitalizovano 285 pacijenata, devetoro na na respiratoru\nNajviše novozaraženih u Okrugu i danas beleži Kruševac – 137. U Trsteniku je prisustvo korona virusa registrovano kod njih 33-je, 20 novih slučajeva ima Aleksandrovac, 12 Varvarin, a jednocifreni broj zaraženih beleže Brus, njih sedmoro i Ćićevac u kome je korona virus potvrđen kod jedne osobe.\nU kovid bolnici u Kruševcu, trenutno je hospitalizovano 285 pacijenta. Devetoro je priključeno na respiratore i, kako saopštavaju iz Univerzitetskog kliničkog centra Niš, nalaze se u jako teškom opštem stanju.\nU kovid statistici, od početka epidemije korona virusom su u Rasinskom okrugu zaražene 34.504 osobe, dok se izlečenima smatra 30.936 lica.\nDo sada je u Okrugu dve doze vakcine primilo 84.775 punoletnih građana, treću dozu primilo je 33.890 osoba.\n12.05.2022 0 123\n30.04.2022 0 111\n26.04.2022 0 110\n14.04.2022 0 129\n21. maja 2022., 12:11


BRAVO!!! Darko Manojlović osvojio turnir u Knjaževcu!\nNa teniskom turniru OP Knjaževca za takmičare do 10 godina, narandzasti nivo, mladi, talentovani teniser Teniskog kluba AS Timok iz Zaječara, Darko Manojlović osvojio je nadmoćno, šampionski pehar pobedivši u finalu Iliju Ilića iz Kragujevca.\nTeniski klub AS Timok nastavlja sa uspesima, dobrim rezultatima koji su posledica dobrog i kvalitetnog rada u klubu, dobre selekcije talentovane dece, kao i stručnosti ambicioznih trenera i naravno velike podrške i razumevanja roditelja.\nVeć sledećeg vikenda, pored turnira iz kalendara Teniskog saveza istočne Srbije, AS Timok organizuje i klupske turnire u dublu i singlu (crveni nivo) na kojima se očekuje pre svega jako kvalitetan tenis, dobri mečevi, druženje i dosta nagrada.\ntenis TK AS Timok zaječar


Nova Benetti jahta očarava - Lux Life luksuzni portal: Moda, Stil, Trendovi, Kolekcije 2019/2020...\nSa dužinom od 108 metara i impresivnim tehničkim inžinjeringom, FB275 jahta neće svakako biti poslednja u nizu za ovo brodogradilište, kako je izjavio predsednik i osnivač, Paolo Viteli. Govoreći o lansiranju jahte, on je rekao da novo tehničko umeće i radna snaga koji su neophodni za konstrukciju većih brodova, daju priliku za lansiranje makar jedne jahte ovog tipa na godišnjem nivou.\n“Morali smo da donesemo odluku tokom samog vrhunca finansijske krize, da li da investiramo 25 miliona dolara u novi prostor. To je bilo vreme za testiranje, ali mi smo odlučili da to uradimo, i sada, kada smo već zakoračili u to polje, želimo da nastavimo tu priču”.\nČelični trup ove jahte dizajniran je za prelazak na hiljade milja bez potrebe za dodatnim gorivom, uz kapacitet od 345.000 litara. Pri brzini krstarenja od 14 čvorova, ova jahta lako može savladati i do 6.500 nautičkih milja. Britanska kompanija, RWD, dizajnirala je eksterijer jahte, dok je Benetti tim kreirao njen enterijer.\nViše od 1.076 kvadratnih metara posvećeno je njenim eksterijernim prostorima, koji zauzimaju pet paluba. Vlasnička paluba ima svoje privatne trpezarijske i ležerne prostore, dok se bazen sa grejanom vodom nalazi na glavnoj palubi, a paluba sa mostom nudi uživanje u logorskoj vatri, okruženoj ležaljkama. Ipak, najveći deo dizajna kao svoj prioritet poseduje uživanje i sportove na vodi.\nDva MTU dizel motora sa 3.862 konjske snage pomažu ovoj jahti da razvije brzinu od 18.5 čvorova, dok električna Schottel SPJ džet pumpa sa 500 kW snage omogućava neverovatnu lakoću upravljanja i prelazak manjih distanci samo uz pomoć električne propulzije.\n“FB275 jahta predstavlja tipologiju svega onoga čemu težimo”, rekao je Adrijan Čisnel, vođa tima RWD kompanije. “Za nas je veoma lako da nacrtamo liniju, ali da je pretvorimo u nešto što je toliko lepo, operativno i glomazno, zaista može biti teško. Ovo je definitivno jedno od naših najvećih dostignuća u istoriji RWD kompanije koja je duga dvadeset pet godina”.\nPROČITAJTE SLEDEĆI TEKST: Hot Lab 67 m Explorer – italijanska jahta za istraživanje sveta\n25. decembar 2018. U pokretu - Nautika\nArtefact – hibridna jahta koju bi svako poželeo


Laguna - Bukmarker - „Poslednji dani Vajmarske republike“ od 1. do 12. marta - Knjige o kojima se priča\n„Poslednji dani Vajmarske republike“ od 1. do 12. marta\nPovodom novog prevoda romana „Berlin Aleksanderplac“ Alfreda Deblina, Laguna, u saradnji sa Gete institutom, Filološkim fakultetom u Beogradu i Jugoslovenskom kinotekom, organizuje niz manifestacija posvećenih vajmarskoj kulturi u osvit nacizma.\nU sredu, 1. marta u 13.15 na Filološkom fakultetu u Beogradu (Slušaonica 430) biće održano predavanje Paula Grubera, austrijskog lektora na Filozofskom fakultetu u Novom Sadu. Paul Gruber će izneti pregled istorije Vajmarske republike, socijalnih i kulturnih promena, te glavnih književnih struja te epohe, sa posebnim osvrtom na tri romana čija je radnja smeštena u Berlinu: „Berlin Aleksanderplac“ Alfreda Deblina, „Mali čoveče, šta sada?“ Hansa Falade i „Ljudi u hotelu“ Viki Baum.\nU petak, 3. marta u 18 sati, na jubilarnoj dvadeset petoj tribini Laguninog književnog kluba, biće reči o romanu „Braća po krvi“ Ernsta Hafnera. Ova knjiga je nakon objavljivanja 1932. završila na nacističkim lomačama, dok je njeno reizdanje 2013. izazvalo pravu senzaciju na nemačkoj, a ubrzo potom i na svetskoj, književnoj sceni. O knjizi će govoriti prof. dr Milan Ristović, istoričar, prof. dr Jelena Kostić Tomović, prevoditeljka i germanistkinja, i Saša Ćirić, književni kritičar. Razgovor će voditi Tanja Vučković i Janja Stjepanović. „Braća po krvi“ su na popustu od 30% u svim knjižarama Delfi i Laguninom klubu čitalaca u Resavskoj 33 do 3. marta.\nU utorak, 7. marta u 20 sati, u okviru Književnog kafea Gete instituta održaće se promocija romana „Berlin Aleksanderplac“ Alfreda Deblina u novom prevodu Nikole Jordanova. Na promociji će učestvovati književni i filmski kritičari Milan Vlajčić i Ivan Velisavljević, i urednica Janja Stjepanović. Prvi put objavljen 1929, „Berlin Aleksanderplac“ pripoveda uzbudljivu priču o Francu Biberkopfu, koji posle izlaska iz zatvora upada u vrtlog izdaje i kriminala. Ali ovaj Deblinov roman nije tek „kriminalistički roman koji oduzima dah“ (kako ga je reklamirao S. Fišer Ferlag 1930), već pripada najznačajnijim romanima o velegradu u svetskoj literaturi. U ovom klasiku književne moderne autor iznalazi sopstveni, potpuno nov jezik koji dočarava tempo Berlina dvadesetih godina prošlog veka.\nOd 8. do 12. marta u Jugoslovenskoj kinoteci biće prikazano deset filmova poznog Vajmara (Vajmarske republike), nastalih prema književnim delima. Trenutak zalaska ekspresionizma u ovom izboru oslikavaju Murnauov „Faust“ i Galenov „Praški student“, dok Jucijev film nastao po Deblinovom romanu „Berlin Aleksanderplac“, Fon Šternbergov „Plavi anđeo“, po romanu Hajnriha Mana, i američki film „Mali čoveče, šta sada?“, prema romanu Hansa Falade, prilično duguju rađanju tzv. nove objektivnosti, kao i uličnim filmovima. Jedan od scenarista „Plavog anđela“ Karl Cukermajer adaptirao je za film Riharda Osvalda svoj komad „Kapetan iz Kepenika“, u kojem satirizuje prusku kulturu obožavanja uniforme i spremnosti Nemaca da se podrede svakom ko je nosi. „Devojke u uniformi“ Leontine Sagan, jedan od prvih lezbijskih filmova, takođe je i kritika militarizovanog pruskog obrazovnog sistema, koji forsira podređenost i uniformnost, dok o užasu i apsurdnosti Prvog svetskog rata govori „Ničija zemlja“ Viktora Trivasa. Pabstova „Prosjačka opera“, nastala po Brehtovom istoimenom komadu, i „Put majke Krauzen ka sreći“, u produkciji Prometej filma, obeleženi su snažnim levičarskim antikapitalizmom. Većinu ovih filmova nacisti su zabranili, a njihovi reditelji i scenaristi su emigrirali.\nPostninovske čarolije u Domu kulture „Studentski grad“\nIzlazak iz zone komfora sa Eden Books\nKnjiga izgubljenih prijatelja – Liza Vingejt\nPrikaz knjige „Skriveno carstvo“, Ja Džasi – izuzetni nastavak „Povratka kući“\nMaestralna crnohumorna zbirka satire\nNedelja knjiga Dragoslava Mihailovića\nO slobodi i emancipaciji – „Levoruka žena“ Petera Handkea u prodaji od 17. januara\nKviz: Koliko ste knjiga koje su obeležile 2021. pročitali?\nSavršenstvo nesavršenosti Darka Tuševljakovića: Oprostite mu šnenokle\nDragan Velikić zvezda u Italiji: „Islednik“ na 7. mestu najprodavanijih romana\nBerlin Aleksanderplac Alfred Deblin\nMali čoveče, šta sada? Hans Falada\nKnjiževni festival Postninovske čarolije biće održan u Domu kulture „Studentski grad“ (Bulevar Zorana Đinđića 179) od 17. do 21. januara 2022. Tokom ovog festivala pisaca, između ostalih, biće ...\nPriznajem, malo je reći da sam bila skeptična u vezi sa elektronskim čitanjem knjiga, štaviše, bila sam ubijeđena da smo e-knjige i ja nikakav par. Hvala Eden Books aplikaciji što je pokoleb...\nSa dozom straha i strepnje kupila sam najnoviji roman Lize Vingejt. S obzirom na to koliko mi se svideo roman „Dok još nismo bile vaše“ (moj omiljeni roman iz 2018. godine), bila sam sigurna da se ova...\nMerien Mur jednom je prilikom istakla da se pesnici i naučnici bave sličnim poslom, ne samo zato što su i jedni i drugi voljni da se „uzalud trude“ već i zato što „prate tragove, sužavaju izbor i mora...


Gamepad PlayStation 5 DualSense - Starlight Blue | Games online shop\nŠifra artikla: HGP00373\nPlaystation 5 Dualsense Starlight Blue gamepad predstavlja dopunski ili zamenski kontroler za PS5 konzolu. Funkcionalno je identičan onom koji se dobija uz samu konzolu - ono što ga izdvaja je boja. Starlight Blue gejmped obojen je u nijansu plave boje , i predstavlja značajno osveženje u odnosu na fabričku belu varijantu.\nDualsense Cosmic Starlight Blue za Playstation 5 može se koristiti i na Windows računarima - dok ga je sa konzolom moguće povezati i bežično i žično, sa računarima komunicira isključivo putem USB-C kabla. Isti kabl se ujedno koristi i za punjenje - baterija može trajati do 13 sati, a korišćenje naprednih funkcija koje smo pomenuli ubrzava pražnjenje. Srećom, za samo 3 sata je moguće napuniti ga u potpunosti.\nJoš jedna novina je ugrađeni mikrofon koji dozvoljava komuniciranje sa drugim igračima bez korišćenja eksternog mikrofona, ali i glasovno pretraživanje PSN-a. Srećom, PS5 Dualsense Starlight Blue ima ugrađen 3.5mm ulaz, te možete povezati gamepad sa slušalicama ili mikrofonom ukoliko to želite.


Uža specijalizacija, upis u šk. 2019/20.god – Univerzitet u Beogradu, Medicinski fakultet\nHome/Konkursi specijalizacije, Naslovna/Uža specijalizacija, upis u šk. 2019/20.god\nSPISAK LEKARA KOJIMA JE ODOBREN UPIS NA UŽE SPECIJALIZACIJE NA MEDICINSKOM FAKULTETU U BEOGRADU U OKTOBARSKOM UPISNOM ROKU 2019/2020. GODINE\nPOČETAK UŽE SPECIJALIZACIJE JE 12.11.2019. GODINE.\nNASTAVA IZ PREDMETA ZDRAVSTVENA STATISTIKA I ZDRAVSTVENA INFORMATIKE POČINJE 12.11.2019. GODINE U 9 ČASOVA U AMFITEATRU „SILOS“. RASPORED NASTAVE OBJAVLJEN JE NA INTERNET STRANICI FAKULTETA.\nUPIS PRIMLJENIH LEKARA OBAVIĆE SE 7, 8, 12, i 13. NOVEMBRA 2019.GODINE DO 14.30 ČASOVA U SLUŽBI ZA POSLEDIPLOMSKU NASTAVU.\nNOVEMBAR JE U REPUBLICI SRBIJI DRŽAVNI PRAZNIK I NIJE RADNI DAN.\nZA UPIS SU POTREBNE DVE FOTOGRAFIJE 3,5 H 4,5 cm I POPUNJEN INDEKS KOJI SE DOBIJA U SLUŽBI.\nINDEKSI ĆE SE PREUZIMATI UZ DOKAZ O IZVRŠENOJ UPLATI ŠKOLARINE.\nINFORMACIJA ZA STRANE DRŽAVLJANE:\nStrani državljani su u obavezi da se prijave u Upravi za strance radi regulisanja svog boravka u Republici Srbiji.\nU vezi sa tim, potrebno je da u Repbliku Srbiju uđu na osnovu putne isprave (pasoša) u kome će biti pečat sa datumom ulaska.\nTakođe, potrebno je da imaju regulisano i zdravstveno osiguranje.\nOd Fakulteta će dobiti potvrdu da su uslovno upisani na studije do donošenja dokaza o regulisanom boravku.\nSpisak specijalizanata po upisnom roku\nZdravstvena informatika – raspored 2019/20\nZdravstvena statistika-raspored 2019/20\nNikola Ilić\t2019-11-05T19:26:46+00:00\t05.11.2019.|Konkursi specijalizacije, Naslovna|


Marić: Na Staroj planini danas bolje, vetar duva ka Bugarskoj – NovostiDana.rs\nMarić je naveo da će nakon što helikopter MUP-a obavi izvidjanje, odlučiti da li je moguće požar gasiti iz vazduha.\n„Na gašenju požara angažovano je više od 200 ljudi. Očekuju se naleti helikoptera Ministarstva unutrašnjih poslova radi izvidjanja, a pošto su uslovi danas povoljniji očekujem da će se i na Staroj planini požar gasiti iz vazduha“, naveo je Marić.\n„U stalnoj smo vezi sa Sektorom MUP-a Srbije za vanredne situacije i sva pitanja koordiniramo s njima i zajedno rešavamo“, rečeno je Beti u Srpsko-ruskom humanitarnom centru.\nTakodje je rečeno da je taj humanitarni centar spreman da pomogne u eventualnom angažovanju avijacije Ministarstva za vanredne situacije Rusije, po proceduri koju su utvrdile dve Vlade, dok u magacinima ima opreme koja se može dostaviti i ustupiti.\nDodaje se da je uspostavljen kontakt sa Nacionalnim centrom za upravljanje u kriznim situacijama Ministarstva za vanredne situacije Rusije, u cilju praćenja novonastalog stanja.\nPožari na Staroj planini i kod Vranja, Trgovišta i Prokuplja su na društvenim mrežama pokrenuli pitanja o delovanju Srpsko-ruskog humanitarnog centra.\nAktivisti organizacije „Odbranimo reke Stare planine“ naveli su da se požar proširio na stoletno zimzeleno drveće i apelovali da policija i vojska što pre počnu da požar gase iz vazduha, jer su njegove razmere toliko velike da vatrogasci i meštani ne mogu da ga ugase sa zemlje.\nNačelnik Sektora za vanredne situacije je ranije za TV Pink naveo i da trenutno nema ugroženih života, da je oko 200 ljudi angažovano na četiri sektora na Staroj planini.\n„Angažovano je 90 vatrogasaca, 50 pripanika žandarmerije, kao i dobrovoljci i meštani“, rekao je Marić.\nNaveo je i da će biti angažovana i dva helikoptera MUP-a.\nZbog požara na području Čestelina u blizini Vranja danas u taj grad dolazi 45 vatrogasaca iz Kraljeva, Valjeva, Sremske Mitrovice, Beograda, Niša i Leskovca, preneo je RTS.\nKako su mediji ranije javili u Trgovištu je proglašena vanredna situacija, a jedna nepokretna osoba je evakuisana.\nPovezanopožar, regioni, Stara Planina\nRuski zvaničnik Kosačev umanjio značaj ubistva lidera Islamske države


Zvezda već našla zamjenu za Milunovića? Vraća se dijete crveno-bijelih: Ugovor već sljedeće nedjelje! | Fudbal\nZvezda već našla zamjenu za Milunovića? Vraća se dijete crveno-bijelih: Ugovor već sljedeće nedjelje! | MONDOBA\nZvezda već našla zamjenu za Milunovića? Vraća se dijete crveno-bijelih: Ugovor već sljedeće nedjelje! 0 Podijeli Podijeli na facebook Podijeli na twitter Podijeli na viber Pošalji na mail\n05.06.2021. / 20:32\nAutor Dragan Šutvić 05.06.2021. / 20:32\nCrvena zvezda je ostala bez Nemanje Milunovića, a uskoro bi mogla da dobije pojačanje na istoj poziciji.\nNakon Aleksandra Dragovića, koji je već stigao u klub, crveno-bijele bi mogao da pojača i Vukašin Jovanović, trenutno slobodan igrač, a nekada šampion svijeta sa reprezentacijom Srbije!\nOd kako je otišao iz Crvene zvezde, Vukašin Jovanović je nosio dres rezervnog tima Zenita iz Sankt Peterburga, zatim igrao za Bordo, a kratko bio i na pozajmici u Eibaru.\nSa reprezentacijom Srbije postao je prvak svijeta za igrače do 20 godina na Novom Zelandu, a zatim upisao i 25 nastupa za reprezentaciju do 21 godine.


Supermama rodila 22. dijete: U trudnoći je provela 800 nedjelja života - BIGportal.ba\nSupermama rodila 22. dijete: U trudnoći je provela 800 nedjelja života\n6 Aprila, 2020 6 Aprila, 2020 0220\nSju (45) i njen suprug Noel (49) iz Lankašira proširili su porodicu za još jednog člana – devojčicu tešku 3,1 kilogram.\nRoditelji najveće britanske porodice, koji se inače sami izdržavaju, imaju svoju pekaru, tek treba da daju ime svojoj 11. ćerki.\nPorođaj je trajao 10 sati, a Sju je rekla da se veoma uplašila kada je krenula u bolnicu zbog pandemije koronavirusa.\n“Mislila sam da mom suprugu neće dozvoliti da dođe u bolnicu. Bila sam veoma uplašena jer smo bili u izolaciji i brinula sam šta će se desiti kad napustimo kuću”, rekla je ona, prenosi San (The Sun).\nBIo mi je to najčudniji porođaj do sada, ali na kraju, rekla bih da je to bilo najbolje iskustvo do sada”, istakla je, te dodala da još nisu odlučili kako će se devojčica zvati, kao i da sada zbog pandemije ne mogu da je prijave.\nSju, koja je u trudnoći provela više od 800 nedelja života, zaklela se da će joj ovo biti poslednja beba – ali to isto je rekla do sada nekoliko puta, navode mediji.\nNovi onlajn program Malog pozorišta “Duško Radović”


Marina Pendeš – Stranica 7 – Radio Vitez\nMinistrica odbrane BiH Marina Pendeš se tokom trajanja Međunarodnog sigurnosnog foruma u Halifaxu (Kanada), u odvojenim susretima, sastala sa predsjednicom Republike Hrvatske Kolindom Grabar-Kitarović, te zamjenicom Generalnog sekretara NATO Rose Gottemoeller. Read more\nDelegacija Ministarstva odbrane i Oružanih snaga BiH, koju je predvodila ministrica odbrane BiH Marina Pendeš, učestvovala je danas na sastanku Incijative ministara odbrane zemalja Jugoistočne Evrope (SEDM – South-Eastern Europe Defence Ministerial) koji se održava u Rimu, Republika Italija. Read more\nRadni sastanak Pendeš – Wilz: Uspješna saradnja i podrška NATO štaba Ministarstvu odbrane BiH Read more\nMinistrica obrane BiH Marina Pendeš održala je konferenciju za medije na kojoj je govorila o aktualnoj problematici u Ministarstvu obrane BiH i izvijestila javnost o narednim planovima i aktivnostima. Read more\nDirektor Direkcije za koordinaciju policijskih tijela BiH Mirsad Vilić i njegov zamjenik Mile Jurić primili su u radni posjet ministricu obrane BiH, Marinu Pendeš. Read more


Borba protiv organizovanog kriminala | Zivinice.ba\nPočetna » Arhiva » Borba protiv organizovanog kriminala\tZivinice.ba25.06.2009 21:24\nDana, 25. i 26. juna 2009. godine u Sarajevu, u hotelu Evropa, održava se sastanak Pododbora za borbu protiv organizovanog kriminala Asocijacije šefova policija zemalja Jugoistočne Evrope (SEPCA-e) kojim predsjeda Federalna uprava policije.\nSastanku prisustvuju predstavnici kriminalističkih policija iz Albanije, Bugarske, Crne Gore, Hrvatske, Makedonije, Rumunije, Srbije kao i predstavnici Federalne uprave policije te MUP-a Republike Srpske. Također, u radu sastanka aktivno učešće uzele su i međunarodne organizacije: EUPM (European Union Police MIssion), ICITAP (International Criminal Investigative Training Assistance Program), INTERPOL (International Criminal Police Organization), OCTN (Organised Crime Training Network for operational managers in Sout Eastern Europe), OSCE (Organization for Security and Co-operation in Europe), PCC (Police Cooperation Convention for Southeast Europe) i RCC (Regional Cooperation Council).\nTeme sastanka su razmjena informacija o sigurnosnim problemima u regiji, međusobnoj saradnji policijskih agencija kada je u pitanju bora protiv organizovanog kriminala na području Jugoistočne Evrope, zatim unaprjeđenje međusobne saradnje te realizacija projekata koji imaju za cilj povećanje efikasnosti svih policijskih agencija u regiji.\nNakon završenog dvodnevnog sastanka Pododbora za borbu protiv organizovanog kriminala SEPCA-e očekuje se i usvajanje određenih zaključaka koji će biti proslijeđeni na sastanak direktora policija zemalja Jugoistočne Evrope./FEDERALNA UPRAVA POLICIJE/\nUvodno obraćanje gosp. Zlatka Miletića, direktora FUP-a\nČast mi je poželjeti Vam dobrodošlicu u Bosnu i Hercegovinu i glavni grad Sarajevo, kako delegacijama članica SEPCA-e, tako i predstavnicima međunarodnih organizacija, zamjeniku komesara EUPM-a u BiH, predstavnicima OCTN-a, RCC-a, PCC-a, Interpola i OSCE-a, te Izvršnog sekretarijata SEPCA-e. Mi smo kao jedna porodica koja se bori protiv organiziranog kriminala i uvjeren sam da ćemo dobiti sveobuhvatnu informaciju o trenutnoj situaciji u zemljama Jugoistočne Evrope, kada je riječ o borbi protiv ovog oblika kriminala. Pozivam delegacije iz zemalja regije da nam prezentiraju istu, te molim međunarodne partnere da nam predstave projekte i ukažu na stvari koje bi trebali unaprijediti. Upravo zato, molim Vas da razgovaramo otvoreno!\nU središtu pažnje 5. regionalnog sastanka Pod-odbora za borbu protiv organiziranog kriminala je Trogodišnja strategija SEPCA-e i takođe, mogući novi projekti. Glavnu pažnju treba usmjeriti na provedbu projekata kojima se osigurava podrška internim procedurama. Upravo zbog toga je Vaša podrška od ključne važnosti tokom sljedećih 15 mjeseci. Pozivam Vas da budete u kontaktu sa Vašim nacionalnim koordinatorom kako biste dobili sve relevantne informacije i odlučili na koji način možete unaprijediti vlastitu efikasnost i rad SEPCA-e u cjelini.\nZaključak Generalne skupštine je da se kroz reviziju i izmjene Statuta ojača Asocijacija kao i pod-odbori, kako bi SEPCA postala operativna. Ovo znači da će novi Statut takođe regulirati rad pod-odbora, te smo, u skladu s tim, pozvali rukovodioce odjela za borbu protiv organiziranog kriminala. Novi Statut bi trebao omogućiti izradu nove strategije u čemu treba da učestvujete i Vi kao rukovodeći službenici u Vašim odjelima. Izvršni sekretarijat će izvršiti evaluaciju Vaših sugestija do kraja 2009. godine, a od Vas se očekuje da pružite podršku ovim aktivnostima. Ova podrška treba da osigura pravovremenu implementaciju svih projekata, njihovu samo-održivost i regionalno vlasništvo. Vaša podrška navedenim ciljevima je od ključnog značaja za budućnost SEPCA-e, te ovom prilikom pozivam i međunarodne partnere na još tješnju saradnju.\nNaše buduće aktivnosti će se odnositi na izradu strategije i njenu implementaciju. Članovi pod-odbora će vjerovatno imati više obaveza. Međutim, pošto proces revizije Statuta još uvijek nije započeo, ne želim ići u detalje, već Vas samo obavijestiti da će se naš budući rad fokusirati na liderstvo, rukovođenje, odgovornosti i operacije.\nOrganizirane kriminalne grupe su globalizirane baš kao i ekonomija. Kriminalne grupe iz različitih zemalja i sa različitih kontinenata koriste legalne i ilegalne načine transfera novca, droge i oružja. Kriminalne grupe kao što su etničke kriminalne grupe, terorističke grupe i zločinačke organizacije blisko sarađuju. Ovakve globalne mreže kriminalnih grupa su direktna prijetnja našim društvima.\nU zemljama Jugoistočne Evrope imamo različite situacije kada je riječ o kriminalu uopšte. Takođe imamo i problem sa postojanjem organizovanih kriminalnih grupa, koje se između ostalog bave i prekograničnim kriminalom. Uspjeli smo da u većoj mjeri javnu sigurnost podignemo na nivo zemalja Zapadne Evrope, što je rezultat rada na izgradnji kapaciteta i povećanja profesionalnog nivoa u radu policije. S druge strane, organizirane kriminalne grupe još uvijek predstavljaju prijetnju, što ukazuje da još nismo postigli potrebne standarde u oblasti javne sigurnosti usklađene sa principima Evropske unije. Još uvijek imamo problem sa korupcijom, trgovinom ljudima, visokotarifnom robom, opojnim sredstvima i oružjem, što zahtijeva odgovarajuću reakciju policije.\nNa ovaj sastanak Pod-odbora smo takođe pozvali predstavnike Interpola kako bi nas izvjestili o napretku zajedničkih projekata, projekta I-24/7 i projekta koji se odnosi na borbu protiv etničkih organiziranih kriminalnih grupa. Tu je takođe i predstavnik OCTN-a, g. Jeglič, koji će reći nešto o programu za 2009. godinu, i naravno predstavnik Izvršnog sekretarijata koji će nas obavijestiti o budućim projektima i dati nam informacije o ostalim aktivnostima u borbi protiv organiziranog kriminala. Pored toga, dobit ćete informacije o potrebnoj saradnji sa Sekretarijatom PCC-a, u smislu podrške implementaciji Bečke konvencije o policijskoj saradnji.\nPored toga, tu su i predstavnici OSCE-a i RCC-a od kojih očekujemo da nam daju svoje profesionalno mišljenje o onome što će čuti na ovom sastanku, kako bismo na što bolji način implementirali naše projekte. Kao što sam već rekao, predstavnici zemalja članica će s profesionalnog stanovišta reći nešto o stanju kriminaliteta u svojim zemljama i poteškoćama s kojima se suočavaju u borbi protiv organiziranog kriminala. Koji su eventualni razlozi našeg neadekvatnog angažmana u borbi protiv organiziranog kriminala? Postoje li pravne prepreke ili potrebe u smislu izgradnje kapaciteta? Šta SEPCA može uraditi kako bi podržala rad odjela za borbu protiv organiziranog kriminala? I druga pitanja.\nTakođe, trebate imati na umu da djelovanje SEPCA-e trebaju u cjelosti preuzeti zemlje iz regije. Ovaj princip je osnova i našeg današnjeg sastanka. Aktivnosti u SEPCA-i podrazumijevaju punu odgovornost za projekte i osiguranje finansijskih sredstava. To takođe znači da je potrebno integrirati principe ciklusa projektnog menadžmenta, a Asocijacija mora imati modernu strukturu i podršku učesnika iz regije. Trenutno uživamo podršku naših donatora koji nam pružaju institucionalnu, operativnu i znatnu finansijsku podršku, ali doći će vrijeme kada će SEPCA morati djelovati samostalno na principu samo-održivosti.\nKao što vidite, pred SEPCA-om je izazovna budućnost i potrebna nam je sva Vaša podrška kako bismo uspostavili jednu pouzdanu instituciju. Šta je naš glavni cilj? Povećan nivo javne sigurnosti i iskorjenjivanje organiziranog kriminala u našim zemljama.\nNa kraju ću pomenuti i finansijsku krizu koja pogađa i zemlje naše regije. Ne postoji zemlja u kojoj nije došlo do smanjenja budžetskih sredstava. Upravo zato, sa nama danas nisu predstavnici Moldavije. Moramo imati razumijevanja za njihovu situaciju, ali i osigurati da rezultati ovog sastanka budu prihvatljivi za sve. Generalna skupština je svjesna novonastale finansijske situacije i dogovoreno je da će zaključci sa svih sastanaka pod-odbora biti prihvaćeni od strane svih članica i kada njihovi predstavnici nisu bili prisutni. Te Vas molim da sve što danas i sutra bude razmatrano i dogovoreno prihvatite konsenzusom, i da to provedemo koordiniranim djelovanjem Izvršnog sekretarijata.\nNa kraju Vam se želim zahvaliti na učešću i zaželjeti uspješan rad.


07:31 >> 16:24\nNovom uredbom Vlada dala detaljna uputstva direktorima državnih firmi kako da planiraju rad, ali i kako moraju da pravdaju sve troškove\nFinansijska stabilnost države je postignuta, čak i u uslovima pandemije koronavirusa, i na red u reformama su došla i javna preuzeća. Direktori preduzeća u sektoru na koji su dosad redovno najveće primedbe imali u izveštajima o napretku Srbije i Međunarodni monetarni fond, Svetska banka i Evropska komisija, sada će morati mnogo ozbiljnije da obavljaju svoj posao.\nNaime, Vlada je na poslednjoj sednici, 15. oktobra, donela detaljna uputstva za uprave javnih preduzeća o tome kako bi trebalo da se vode te firme, od planiranja rada i razvoja do polaganja računa o trošenju novca na službena putovanja, sponzorstva, plate…\nIako su direktori bili u obavezi da “polažu račune” i ranije, jer sva javna preduzeća svoje godišnje planove rada dostavljaju na overu Vladi, a kako se ti planovi sprovode trebalo bi da kontrolišu ljudi koje je Vlada delegirala u nadzorne odbore, ako ne i u upravne odbore, sada će te obaveze biti mnogo jasnije.\nUz Uredbu o utvrđivanju elemenata godišnjeg Programa poslovanja za 2021. godinu, odnosno trogodišnjeg Programa poslovanja za period 2021 – 2023. godine, javnih preduzeća i drugih oblika organizovanja koji obavljaju delatnost od opšteg interesa, Vlada je dala smernice kako sve to treba da izgleda.\nKontrola zapošljavanja: Iz Uredbe Vlade Srbije, Printscreen: Vlada RS\nStvar ide toliko detaljno da su direktorima date tabele u „ekselu” koje njihove službe treba da popune.\nOd inovacije do rizika\nPreduzeća će morati da rade „sveobuhvatnu analizu poslovanja za 2020. godinu, kako bi godišnji program poslovanja za 2021. godinu, odnosno trogodišnji program poslovanja za period 2021 – 2023. godine, planirali na realnim osnovama”.\nTo znači, kaže se u Smernicama, da ti planovi moraju da budu merljivi, vremenski uokvireni, realni, određeni i dostižni.\nDirektorima, ili v. d. direktora koji trenutno vode većinu srpskih javnih firmi, svakako neće biti lako. Moraće da dostave svoje analize tržišta, koje obavezno treba da sadrže i „analizu potencijalnog novog proizvoda/usluge“, pored redovne analize povećanja obima proizvodnje/prometa postojećeg asortimana, analizu ciljnih tržišta, analizu konkurencije, procenu tržišnog udela, plan prodaje i unapređenje marketing strategije, procena svih rizika poslovanja…\nUz planove za naredne tri godine, aktuelni direktori će morati i da prikažu na koji način je utrošena dobit po godinama sve od 2014. pa naovamo.\nŠta kažu MMF, EBRD i SB\nUvođenje i poboljšanje korporativnog upravljanja u javnim preduzećima, uključujući EPS, od vitalnog su značaja za napredak ekonomije Srbije, ponovio je MMF svoje redovno zapažanje u poslednjoj reviziji sporazuma sa Srbijom. Zbog problematičnih državnih firmi i garancija koje im se daju za zaduživanje, Srbija ima povećan fiskalni rizik. A onda zbog tog većeg rizika trebalo bi da ograniči plate u javnom sektoru, savetovala je Misija MMF-a.\nSlične savete redovno imaju i Svetska banka i EBRD. Kako procenjuju, uređenija javna preduzeća uštedela bi državi barem jedan odsto BDP-a, tj. oko pola milijarde dolara godišnje.\nTo bi, naravno, direktori trebalo da svakako imaju u svim firmama i u svim biznisima, ali ovoga puta takvi planovi idu na proveru u Vladu, koja tako preuzima i deo odgovornosti ako se oni ne pokažu realni a prođu „overu“.\nA koji automobil kupujete, i zašto?\nVlada se ovom prilikom bavila i onim što inače najviše diže prašinu u vestima koje stižu o javnim preduzećima – (neopravdano visokim) platama i troškovima.\nSada će direktori detaljno obrazlagati novčana sredstva koja su planirana na pozicijama: službena putovanja, naknade po ugovoru o delu, po autorskim honorarima, po ugovoru o privremenim i povremenim poslovima i naknade fizičkim licima po osnovu ostalih ugovora, kao i sredstva predviđena za stručna usavršavanja i slične namene, planirati najviše do nivoa planiranih sredstava za 2020. godinu, uz prethodno sagledavanje mogućnosti za njihovu racionalizaciju.\nNaglasak je stavljen na „racionalno planiranje nabavke službenih vozila“. Ako se kupuju automobili, moraju se navesti vrsta vozila, osnovne karakteristike, procenjena vrednosti nabavke, kao i obrazloženje zbog čega je nabavka neophodna.\nDirektori će detaljno obrazlagati novčana sredstva koja su planirana i za kupovinu službenih vozila; Pixabay/Jan-Marco Gessinger\nPosebno je zanimljiv deo za „sredstva za posebne namene“, u koja spadaju razna sponzorstva, donacije, humanitarne aktivnosti, sportske aktivnosti, reprezentaciju, reklamu, propagandu….\nI ona se moraju svesti na nivo za 2020. godinu, a možda i ispod toga, jer Smernicama se navodi da javna preduzeća koja koriste sredstva iz budžeta za finansiranje tekućeg poslovanja (zarade, materijalni troškovi i sl.), kao i javna preduzeća koja su poslovala sa gubitkom prema poslednjem objavljenom finansijskom izveštaju, ne mogu planirati sredstva za sponzorstvo i donacije.\n„Priteže” se i zapošljavanje\nNa listi zahteva iz Nemanjine 11 su i informacije o upražnjenim radnim mestima, polnoj i starosnoj strukturi zaposlenih, zahtevima za novim radnim mestima i planovima u angažovanju novih ljudi. Iako je zapošljavanje ionako „pod lupom“ Vlade od 2013. godine, a od 2015. i izmena Uredbe o postupku za pribavljanje saglasnosti za novo zapošljavanje i dodatno radno angažovanje kod korisnika javnih sredstava, nije jednostavno ni nekoga zaposliti, i u ovom delu se stvar „priteže”.\nOvaj propis se odnosi, između ostalih, na „Železnice Srbije”, „Puteve Srbije”, „Srbijagas”, „Poštu Srbije”, „Srbijašume”…, ali se ne zna da li će se primenjivati i na, recimo, „Elektroprivredu Srbije“, koja je u postupku prelaska iz statusa javnog preduzeća u akcionarsko društvo. Neće se primenjivati na Aerodrom Beograd („Nikola Tesla”), koji je dat u zakup, ni naravno na NIS, gde je država Srbija manjinski vlasnik.\njavna preduzeća računi Troškovi Vlada Srbije


Sedište kompanije Charm Sciences je u Lawrence-u (SAD), živopisnom mestu u neposrednoj blizini Bostona. Kompaniju je, 70-tih godina prošlog veka, osnovao gospodin Stenli Čarm, tada profesor na Univerzitetu u Bostonu, koji je uspeo da na najbolji način upotrebi znanja za usavršavanje tehnologije testiranja hrane na prisustvo različitih rezidua.\nDanas, Charm Sciences predstavlja sinonim za kvalitet i pouzdanost testova za kontrolu bezbednosti hrane na globalnom nivou sa ustanovljenom distribucijom u preko 60 zemalja širom sveta.\nKompaniju veoma uspešno vodi podpredsednica, gospođa Širli Čarm, supruga profesora Stenlija. I u budućnosti, možemo očekivati nove proizvode za testiranje hrane jer Charm Sciences neprestano ulaže u razvoj novih proizvoda.


Glas Activiated T-majica, svetlo na veliko odecu za zabavu Amrica kapetan bundeve dobavljači i proizvođači - Kina Factory - ShenZhen bolje Limited\nGlas Activiated T-majica, svetlo se na veliko odecu za zabavu Amrica kapetan bundeva\nZvuči kontrolne T - majica---spremajte se, jer je stigao je novi broj otrcano--zvuk aktiviran Flash T majica! Majica sa izgrađena u zvučne osetljive grafički ekvilajzer. Dok muzika, ravnatelj pokreta pobijediti sa muzikom! Učestalost različitih muzika će aktivirati različite ekvilajzer baru...\nZvuči kontrolne T - majica---spremajte se, jer je stigao je novi broj otrcano--zvuk aktiviran Flash T majica! Majica sa izgrađena u zvučne osetljive grafički ekvilajzer. Dok muzika, ravnatelj pokreta pobijediti sa muzikom! Učestalost različitih muzika će aktivirati različite ekvilajzer baru, kao i ravnatelju na tvoj stereo kod kuće! Itandquot; s fenomenalno pribor za sve uživo koncertima, zabavama ili čak i rejvove! To je potpuno funkcionalan elektro svetlošću panel sa paket za baterije koje napravljene potajno u džep iznutra na majici. Zvučna osetljive muzičku majica će dobiti veliku pažnju, uveliko motivisati uživo osećaj\nSensored koja nije zvuk sijanja majicu---ne kontroliše zvuk, se napaja 2pcs AAA baterije. Možete prilagoditi način koja blješti sama\n3. zvučne aktivirani adaptor\n1. napon: DC 6V\n2. baterija tip: 4 * 1.5V AAA / 2 * 1.5V AAA / bežične prenosne\n3. tip: zvuk aktivne/automatsko bljesak\n4. kabel tip: ravna kabl / zaokružiti kabl\n5. CE odobren\n6. upravljački program sa odvojiv kabel je dostupan i\nDobro došli da kupite visokog kvaliteta i šarmantan glas activiated t-majica, svetlo na veliko odecu za zabavu amrica kapetan bundeva je napravljeno u Kini iz naše fabrike. Zahvaljujući naš kvalitet i trajne proizvode i nepodudaranja usluge, mi smo znani kao jedan od glavnih takve proizvođača i dobavljača u Kini.\nPar:Јединствене Цхристмас Хатс Лигхт Уп шешири за Биртхдаи Парти Sledeći:Jasno svetlo se bljeskanje vodio Bedž sa imenom sa logotipom za zabavu


Tramp ne odustaje od zida prema Meksiku, blokada vlade ušla u treću nedelju - PORTAL REVIJE FOKUS\nTramp ne odustaje od zida prema Meksiku, blokada vlade ušla u treću nedelju\nJanuary 7, 2019 drdrago\tNo Comments\nAmerički lider je upozorio da će zemlja, bez pogranične bezbjednosti, biti pregažena kriminalom, a da ljudi koji ilegalno ulaze u SAD “ubijaju naše državljane”. Ustvrdio je i da njegove pristalice, ali i oni koji nisu glasali za njega žele bezbjednosti na granici\nPredsjednik Donald Tramp ne odustaje od zahtjeva da poreski obveznici finansiraju izgradnju zida duž granice sa Meksikom, poručujući da “neće popustiti”.\n“Moramo da izgradimo zid, ogradu. Može da bude čelična”, rekao je Tramp novinarima uoči odlaska u predsjedničku rezidenciju u Kemp Dejvidu, gdje bi sa ključnim zvaničnicima administracije trebalo da razgovara o pograničnoj bezbjednosti i drugim mjerama.\n“Vlada može da bude otvorena sjutra, ali može i da ostane zatvorena dugo vreme”, naglasio je Tramp i dodao da su demokrate, koje odbijaju da odobre pet milijardi dolara za izgradnju zida, u prošlosti glasale za ograde na američko – meksičkoj granici.\nTramp je rekao i da ne očekuje da će biti rezultata tokom drugog dana pregovora zvaničnika Bijele kuće, među kojima je i potpredsjednik SAD Majk Pens, i ključnih lidera u Kongresu o prevazilaženju različitih stavova u pogledu pogranične bezbjednosti i Trampovog zahtjeva za finansiranje zida. Dodao je međutim da bi napredak mogao biti postignut u razgovorima narednih nekoliko dana.\nAmerički lider je upozorio da će zemlja, bez pogranične bezbjednosti, biti pregažena kriminalom, a da ljudi koji ilegalno ulaze u SAD “ubijaju naše državljane”. Ustvrdio je i da njegove pristalice, ali i oni koji nisu glasali za njega žele bezbjednosti na granici.\nOPŠIRNIJE NA PORTALU GLAS AMERIKE\nPrethodna priča Užas u Hrvatskoj: Ubio sestru, sestrića i sestrinu svekrvu pa se objesio (VIDEO)\nSledeća priča Novac koji je dobijao za igračke i slatkiše, Amer je čuvao za kupovinu ovaca: Danas ih ima 24, kao i jasnu viziju čime želi da se bavi u budućnosti (VIDEO)\nU Njemačkoj počelo suđenje pripadnici ISIL-a: Djevojčicu do smrti držala žednu na suncu\ndrdrago\tApril 9, 2019\nU Crnoj Gori još 53 zaražene osobe, među njima i tri ljekara\ndrdrago\tJuly 8, 2020


BEČIĆ: Međusobnom saradnjom do izbornih reformi - Volim Podgoricu\nPočetna/NOVOSTI/BEČIĆ: Međusobnom saradnjom do izbornih reformi\nBEČIĆ: Međusobnom saradnjom do izbornih reformi\nPredsjednik Skupštine Crne Gore Aleksa Bečić učestvovao je na okruglom stolu, “Zaključci i preporuke ENEMO međunarodne posmatračke misije Parlamentarnih izbora u Crnoj Gori 30. avgusta 2020: promovisanje sveobuhvatne revizije izbornog zakonodavstva, saopšteno je iz Skupštine Crne Gore.\nZahvalivši organizatorima na prilici da učestvuje u razgovoru na ovu važnu temu, Bečić je ukazao da su predstavnici ENEMO-a na određeni način učestvovali u pisanju istorije, prateći izborni process predano i nepristrasno.\nBečić podsjetio je da insistiranje na stvaranju uslova za poštene i slobodne izbore, čiji rezultat će biti prihvatljiv za sve učesnike tih izbora, a koji neće biti sporan ni unutrašnjoj ni međunarodnoj javnosti, ostaje prioritet ovog saziva Parlamenta, već u prvoj godini njegovog mandata.\n“S tim u vezi, donijeta je Odluka o obrazovanju Odbora za sveobuhvatnu izbornu reformu. Rok za završetak rada u tom odboru je postavljen za 30. jun, a njegovo ekipiranje članovima iz vlasti i opozicije na paritetnoj osnovi se uskoro očekuje”, kazao je on.\nIstakao je da su fer izbori i ukupan ambijent za njihovo održavanje, koji će biti okarakterisan istim epitetom, „conditio sine qua non“ (uslov bez kojeg se ne može) demokratskog poretka u svakoj državi, te da to moraju postati i u Crnoj Gori.\nGovoreći o izvještaju ENEMO o parlamentarnim izborima, održanim 30. avgusta prošle godine, predsjednik Skupštine je naveo da se radi o sadržajnoj analizi, koja na obuhvatan način tretira dešavanja uoči izbora i na sam izborni dan.\n“Umjesto zaključka, ona sadrži četrdesetak preporuka, od kojih se njih 25 odnosi na Parlament. Zato, već sad mogu da obećam da će se Skupština Crne Gore sa dužnom pažnjom odnijeti prema njima i u ozbiljno razmatranje uzeti svaku od njih”, kazao je predsjednik Skupštine.\nŠef međunarodne posmatračke misije Parlamentarnih izbora u Crnoj Gori 2020. ENEMO, Gianluca Passarelli, kazao je da izborni proces predstavlja suštinski element svih demokratskih zemalja, te da je poštovanje međunarodnih standarda u upravljanju izborima osnova za jačanje i konsolidaciju demokratije u jednoj zemlji I garancija građanima da će njihova prava biti poštovanja.\n“Zdravlje izbornog procesa je veliki pokazatelj o ljudskim pravima, nejednakosti, ulozi žena, relevantnosti mladih, nivou demokratije. Dakle, nadgledanje izbora podrazumijeva nadgledanje društva u cjelini”, istakao je Passarelli.\nOn je naveo da je prisustvo međunarodnih posmatrača, poput ENEMO, doprinjelo poboljšanju transparentnosti izbornog procesa, procjeni njegovog integriteta i kompatibilnosti sa međunarodnim standardima i domaćim zakonodavstvom, ali i u davanja preporuka za poboljšanje određenih oblasti.\nŠef misije ENEMO napomenuo je da je prema preporukama te organizacije neophodno kroz sveobuhvatnu, transparentnu i inkluzivnu izbornu reformu raditi na usklađivanju izbornog zakonodavstva.\n“Nadamo se da će današnji događaj, okupljajući ključne zainteresovane strane iz čitavog spektra, sa nastojanjem da rade na neophodnim poboljšanjima za buduće izbore, pomoći u zalaganju za izbornu reformu. ENEMO je uvjeren da bi dijalog, transparentnost, demokratske vrijednosti, međunarodni standardi i zajedničko iskustvo trebalo da budu početne tačke za napredak u tom pogledu”, zaključio je Passarelli.\nAmbasadorka SAD-a u Crnoj Gori, Džudi Rajzing Rajnke, poručila je da je važno da Crna Gora sprovede izborne reforme, istakavši da je to jako bitno i za predjednika Skupštine Bečića. Ona je navela da treba utvrditi oblasti u kojima je potrebno poboljšanje, te da je to prvi korak da bi se sprovele neophodne izborne reforme u Crnoj Gori.\n“Vladajuća koalicija u tom smislu, a i opozicija, moraju da se sastanu i da sarađuju. Kao što i predsjednik Skupštine Bečić i kolege u Parlamentu znaju, to će biti jedan naporan posao i potrebne su žrtve sa obje strane, staviti politiku na stranu i naći zajednički osnov kako bi se sproveo tako važan posao u ime građana Crne Gore”, kazala je Rajnke.\nPredstavnica Nacionalnog demokratskog instituta (NDI), Slavica Biljarska, kazala je da iako međunarodni i domaći posmatrači izborni proces uglavnom ocenjuju u skladu sa standardima za slobodne i poštene izbore, ipak su dali niz primjedbi i preporuka za njegovo poboljšanje.\n“Međutim, neophodno je naglasiti da će nakon izbora, pa čak i nakon ove rasprave, odgovornost političkih predstavnika ostati da se obrate ovim preporukama i adekvatno ih ugrade u zakonodavstvo. Stoga bi trebali pokazati svoj polet i odlučnost da osiguraju kredibilitet izbornog procesa. Kredibilitet izbornog procesa je moguć samo ako javnost i svi politički akteri učestvuju u svim njegovim fazama, uključujući utvrđivanje odredbi po kojima će se izbori sprovoditi, i ako budu sigurni da je proces inkluzivan, transparentan i odgovoran”, saopštila je Biljarska.\nPredstavnica NDI-ja je istakla da su za tu organizaciju svi izbori prilika da se pomogne unaprjeđivanju demokratskog napretka.\n“Preko tri decenije, Institut podržava nestranačke građanske grupe u praćenju izbora širom svijeta, u skladu sa najvišim međunarodnim standardima transparentnosti, nepristrasnosti i profesionalnosti. Naši napori tokom crnogorskih parlamentarnih izbora 2020. nisu bili izuzetak. Kroz našu podršku ENEMO-u i CDT-u, nastojali smo da doprinesemo zaštiti izbornog integriteta Crne Gore omogućavajući građanima da budu učesnici i čuvari sopstvenih izbora”, navela je Biljarska.\nAleksa Bečić ENEMO izbori\nBorovinić Bojović će primiti prvu vakcinu\nKOME SMETAMO? VOP na meti učestalih hakerskih napada


Republika / Uhapšeno odgovorno lice "Kip Kopa": Iskopao 7.000 kubika rečnog nanosa više i prodao!\npetak, 20. 9. 2019.| 14:49\nPripadnici Ministarstva unutrašnjih poslova, Odeljenja za borbu protiv korupcije, u saradnji sa Posebnim odeljenjem za suzbijanje korupcije Višeg javnog tužilaštva u Kraljevu uhapsili su Z. R. (1964), odgovorno lice firme "Kip Kop" iz Požege, zbog postojanja osnova sumnje da je izvršio krivično delo zloupotreba položaja odgovornog lica.\nSumnja se da je Z.R. od juna do aprila 2018. godine, suprotno ugovoru koji je imao sa javnim preduzećem "Srbijavode" o iskopavanju rečnog nanosa, bez saglasnosti i znanja tog preduzeća i njegovog nadzornog organa, iz korita reke Moravice iskopao veću količinu rečnog nanosa od ugovorene.\nKATASTROFA NA PISTI: Sudar cisterne i kamiona na aerodromu Nikola Tesla!\nSumnja se da je Z.R. ,suprotno ugovornoj obavezi, iskopao 7.000 kubika rečnog nanosa više i tu količinu prodao jednoj firmi iz Požege, čime je oštetio "Srbijavode" za 5.994.268 dinara.\nSrbija Beograd Hapšenje Policija Požega MUP Hronika Kip Kop


Almaks GPS provajder inovacija u komunalnim službama\nAlmaks GPS je prepoznat kao pouzdan partner u pružanju GPS usluga praćenja vozila, prisutan na domaćem tržištu već čitavu deceniju. Inovacije su sastavni deo posla i usluga koje firma obezbeđuje, a jedna od najnovijih je osavremenjavanje rada u komunalnim službama.\nNedavno je Kurir objavio reportažu o Javnom komunalnom preduzeću „Čistoća“ iz Kraljeva, koje već tri meseca kamerama, GPS sistemom i sondama prati odnošenje smeća, kao i kretanje 47 njihovih vozila. Ideja je da se ovim sistemom u narednom periodu pokrije ceo grad.\nPrema rečima direktora Gradske čistoće, zahvaljujući sistemu „nadgledanja“, preduzeće može da ima uvid i u efikasnost radnika na terenu, dok je međuvremenu počelo je i digitalno obeležavanje kontejnera kako bi se utvrdio njihov tačan broj.\nNa ovaj način organizacija rada je postala ne samo jednostavnija, već i daleko efikasnija. Prostor za uštede je značajan u svakom pogledu, a mogu precizno da se utvrde svi nedostaci vezani za rad i da se na vreme otklone. Na najvećem dobitku su građani koji se na lak i jednostavan način rešavaju otpada.\nU tom pogledu, posebno zadovoljstvo predstavlja činjenica da Almaks GPS usluge osim koristi koje donose pojedincima i organizacijama, na ovaj način služe i u opštu korist, kakva se ostvaruje kada su komunalne službe u pitanju i njihova oprema.